open-index/open-wikipedia-markdown huggingface dataset:
ಯ.ನಾ.ಹೊಸಕೋಟೆ

thumb
ತುಮಕೂರು ಜಿಲ್ಲೆಯ ಪಾವಗಡ ತಾಲ್ಲೂಕಿನಲ್ಲಿ ಆಂಧ್ರಪ್ರದೇಶದ ಕುಂದುರ್ಪಿ ಮಂಡಲಂ ಗೆ ಹೊಂದಿಕೊಂಡಿರುವ ಐತಿಹಾಸಿಕ ಹಿನ್ನೆಲೆಯುಳ್ಳ  ಹೋಬಳಿ ಕೇಂದ್ರವೇ ಯ.ನಾ.ಹೊಸಕೋಟೆ. ಪಾವಗಡ ಪಟ್ಟಣದಿಂದ ವಾಯುವ್ಯ ದಿಕ್ಕಿನಲ್ಲಿ ೩೦ ಕಿ.ಮೀಟರ್ ದೂರದಲ್ಲಿರುವ ಈ ಗ್ರಾಮವು ನಿಡಗಲ್ ಮತ್ತು ಕುಂದುರ್ಪಿ ಸಂಸ್ಥಾನಗಳಲ್ಲಿ ಐತಿಹಾಸಿಕ ಸಂಬಂಧವನ್ನು ಹೊಂದಿದೆ. ಯಲ್ಲಪ್ಪ ನಾಯಕ ಎಂಬ ಪಾಳೆಗಾರನು ಗಿರಿಯ ಮೇಲೆ ಪಾಳೆಪಟ್ಟು ಕಟ್ಟಿ ರಾಜ್ಯಭಾರ ಮಾಡಿದ್ದರಿಂದ ಗ್ರಾಮಕ್ಕೆ ಯಲ್ಲಪ್ಪ ನಾಯಕನ ಹೊಸಕೋಟೆ, ಯ.ನಾ.ಹೊಸಕೋಟೆ, ವೈ.ಎನ್.ಹೊಸಕೋಟೆ ಎಂದು ಹೆಸರು ಬಂದಿದೆ.
ಯಲ್ಲಪ್ಪನಾಯಕನ ಹೊಸಕೋಟೆಯು ಬಯಲು ಸೀಮೆಯ ಬೆಟ್ಟಗುಡ್ಡಗಳ ನೆರಳಿನಲ್ಲಿ ಹುಲುಸಾಗಿ ಮೈದಳೆದಿದ ನೆಲೆ. ಹಚ್ಚ ಹಸಿರು ದಟ್ಟ ಸಸ್ಯಸಂಕುಲದ ಅವನತಿಯಿಂದಾಗಿ ಸದಾ ಬರಗಾಲದ ಛಾಯೆ, ಕೊರೆದಲ್ಲೆಲ್ಲಾ ಬಂಡೆಗಳ ಬೂದಿ ಎದ್ದರೂ ಓಯಸ್ಸೀಸ್ ನಂತೆ ದೊರೆಯುವ ನೀರೆಂಬ ಜೀವ ಹನಿ, ಬಿಸಿಲಿನ ಝಳ, ಬೆಟ್ಟದ ಶಾಖ, ಅತಿಥಿಯಾಗಿರುವ ಮಳೆರಾಯ, ವರ್ಷದ ಕೊನೆಯ ಚಳಿ, ಬಾಯಾರಿ ಬಿರುಕು ಬಿಟ್ಟಿರುವ ಕೆರೆ-ಕಟ್ಟೆ-ಕುಂಟೆಗಳು, ಅಗೆದಲ್ಲೆಲ್ಲಾ ದೊರೆಯುವ ಪಳಯುಳಿಕೆಯ ಕುರುಹುಗಳು, ಕೋಟೆ-ಕೊತ್ತಲುಗಳನ್ನು ಕಟ್ಟಿ ಆಳ್ವಿಕೆ ಮಾಡಿದ ಬೇಡ ಪಾಳೇಗಾರರ ಇತಿಹಾಸದ ನೆನಪುಗಳು, ತುಸು ಕಾಲ ದುಡಿದು ಬಹು ಕಾಲ ವಿರಮಿಸುವ ಸಾಲಗಾರ ರೈತ, ರೇಷ್ಮೆಸೀರೆ ನೇಯ್ದರೂ ನವಿರಾಗದ ನೇಕಾರರ ಜೀವನ, ರತ್ನಗಂಬಳಿ ಹೋಗಿ ಕರಿಕಂಬಳಿಯಲ್ಲೇ ನಿಂತಿರುವ ಕುರುಬರ ಶ್ರಮ, ಅರಳುವಲ್ಲೇ ಮುದುಡುವ ಚಿನಿವಾರ ಚಮ್ಮಾರ ಬಡಗಿ ಕಮ್ಮಾರರ ಕಲೆ, ಸರ್ವೇಜನ ಸುಖಿನೋಭವತು ಎಂದು ಸಾರುವ ಗುಡಿ-ಚರ್ಚು -ಮಸೀದಿಗಳು ನೊಂದು ಬೆಂದ ಜೀವನಕ್ಕೆ ಸ್ಫೂರ್ತಿ ತುಂಬುವ ಶ್ರಮಸಂಸ್ಕೃತಿಯ ಹಬ್ಬ ಹರಿದಿನ ಜಾತ್ರೆ ಉತ್ಸವಗಳು ಪುಟಿದೇಳುವ ಕ್ರೀಡೆ, ಸಂಘಟನೆಯ ಶಕ್ತಿ ಜಾನಪದ ಸೊಗಡು, ಆಧುನಿಕತೆಯ ಮೆರಗು, ಕಾಳಜಿಯುಕ್ತ ಯುವಜನಮನ, ಬೆಳೆಯುತ್ತಿರುವ ಶಿಕ್ಷಣ, ಮಂದಗತಿಯ ವ್ಯಾಪಾರ ಒಟ್ಟಾರೆ  ಸಿಹಿ-ಸಹಿಯ ಮಿಲನದ ಜೀವನದ ನೆಲೆ ಇದು.

**ಸನ್ನಿವೇಶ** :
ತುಮಕೂರು ಜಿಲ್ಲೆಯ ಪಾವಗಡ ತಾಲ್ಲೂಕಿನ ಕೇಂದ್ರದಿಂದ ವಾಯುವ್ಯಕ್ಕೆ ೨೮ ಕಿಲೋಮೀಟರ್ ಅಂತರದಲ್ಲಿ ರಾಜ್ಯದ ಗಡಿಯಲ್ಲಿ ಆಂದ್ರಪ್ರದೇಶಕ್ಕೆ ಹೊಂದಿಕೊಂಡಿರುವ ಗ್ರಾಮವಾದ ಯಲ್ಲಪ್ಪನಾಯಕನ ಹೊಸಕೋಟೆಯು ಸಮುದ್ರಮಟ್ಟದಿಂದ ಸುಮಾರು ೨೩೦೦  ಅಡಿಗಳಷ್ಟು ಎತ್ತರದಲ್ಲಿದೆ. ೧೪.೧೬೦ ಉತ್ತರ ಅಕ್ಷಾಂಶ ಮತ್ತು ೭೮.೧೫೦ ಪೂರ್ವ ರೇಖಾಂಶಗಳ ಸನ್ನಿವೇಶದಲ್ಲಿ ಸುಮಾರು ೪-೫ ಚದುರ ಕಿ.ಮೀ ವಿಸ್ತ್ರೀರ್ಣದಲ್ಲಿ ಹರಡಿಕೊಂಡಿರುವ ಗ್ರಾಮಕ್ಕೆ ಉತ್ತರದಲ್ಲಿ ಸಿದ್ದಲುಬೆಟ್ಟ, ದಕ್ಷಿಣದಲ್ಲಿ ಚಿನ್ನಪಾಲಮ್ಮನ ಬೆಟ್ಟ, ಪೂರ್ವಕ್ಕೆ ಬಜ್ಜಪ್ಪನಬಂಡೆ ಮತ್ತು ಪಶ್ಚಿಮಕ್ಕೆ ಕೋತಿಗುಡ್ಡ ಮತ್ತು ದೊಡ್ಡಬಂಡೆಗಳು ಸ್ವಾಭಾವಿಕ ಎಲ್ಲೆಗಳಂತಿದ್ದರೂ ಅವುಗಳನ್ನು ಮೀರಿ ಬೆಳೆಯುತ್ತಿದೆ.

**ಪ್ರಾಗ್ ಇತಿಹಾಸ : ** ಇದು ಶಿಲಾಯುಗದ ಮಾನವ ವಾಸವಿರುವ ಪ್ರಾಚೀನ ಸ್ಥಳಗಳಲ್ಲಿ ಒಂದಾಗಿದ್ದು, ಗ್ರಾಮದ ಸುತ್ತಮುತ್ತಲಿನ ಹಲವು ಕಡೆ ಇದಕ್ಕೆ ಸಂಬಂದಿಸಿದ ಅನೇಕ ಪುರಾವೆಗಳು ದೊರೆಯುತ್ತಿವೆ. ದೊಡ್ಡಬೆಟ್ಟದ (ಸಿದ್ದಲುಬೆಟ್ಟ) ಹಿಂಭಾಗದಲ್ಲಿ ಇಂದಿಗೂ ಹಲವು ಕಡೆ ಸೂಕ್ಷ್ಮ ಶಿಲಾಯುಗದ ಜನ ಬಳಸುತ್ತಿದ್ದ ಕಲ್ಲಿನ ಆಯುಧಗಳು ಲಭ್ಯವಾಗುತ್ತಿವೆ. ಈ ಹಿಂದೆ ಬೃಹತ್ ಶಿಲಾಯುಗದ ಸಮಾಧಿಗಳು ಕಂಡುಬಂದಿದ್ದು, ಹಲವು ಕಾರಣಗಳಿಂದಾಗಿ ನಾಶಗೊಂಡಿವೆ. ಬೆಟ್ಟದ ಗುಹೆ ಮತ್ತು ಕಲ್ಲುಬಂಡೆಗಳ ಮೇಲೆ ನವಶಿಲಾಯುಗಕ್ಕೆ ಸಂಬಂದಿಸಿದ ಚಿಹ್ನೆ ಅಥವಾ ರೇಖಾ ಚಿತ್ರಗಳು ಕಂಡುಬರುತ್ತವೆ. ಈ ಕಾಲಕ್ಕೆ ಸಂಬಂಧಿಸಿದ ನುಣುಪಾದ ಮತ್ತು ಚೂಪಾದ ಕಲ್ಲಿನ ಆಯುಧಗಳು ಹೊಲಗದ್ದೆಗಳಲ್ಲಿ ದೊರೆಯುತ್ತಿದ್ದು ಜನತೆ ಅವುಗಳನ್ನು ಕೆಲವು ಕಡೆ ಇಟ್ಟು ದೇವರೆಂದು ನಂಬಿ ಪೂಜಿಸುತ್ತಿರುವುದುಂಟು. ಈ ಗ್ರಾಮವು ಶಿಲಾಯುಗದ ಇತಿಹಾಸ ಹೊಂದಿದೆ ಎಂಬುದರ ವಿಚಾರವಾಗಿ ಈಗಾಗಲೇ ಕರ್ನಾಟಕ ಇತಿಹಾಸದಲ್ಲಿ ಅನೇಕ ಕಡೆ ಉಲ್ಲೇಖವಾಗಿದೆ ಜೊತೆಗೆ ಈ ಪ್ರದೇಶದ ಸುತ್ತಮುತ್ತಲಿನ ಸ್ಥಳಗಳಾದ ಬೂದಿಬೆಟ್ಟ, ಕಾಕಾದ್ರಿಪರ್ವತಗಳಂತಹ ಅನೇಕ ಸ್ಥಳಗಳಲ್ಲಿ ಶಿಲಾಯುಗದ ಮಾನವ ವಾಸವಾಗಿದ್ದ ಎಂಬುದಕ್ಕೆ ಪುರಾವೆಗಳಿವೆ.
## ಉಲ್ಲೇಖಗಳು 
ವರ್ಗ:ಐತಿಹಾಸಿಕ ಸ್ಥಳಗಳು
ಕ್ರಿಸ್ತದೆಲ್ಫಿಯನ್

thumb|200px|ಕ್ರಿಸ್ಟಾಡೆಲ್ಫಿಯನ್ನರು ಆಫ್ ಚಾಪೆಲ್, ಬಾತ್, ಇಂಗ್ಲೆಂಡ್.

**ಕ್ರಿಸ್ಡಡೆಲ್ಫಿಯನ್ನರು**' (Christadelphians) ಒಂದು ಕ್ರೈಸ್ತ ಸಮುದಾಯವಾಗಿದ್ದು ಇದು 1840ರಲ್ಲಿ ಅಮೇರಿಕ ಮತ್ತು ಬ್ರಿಟನ್ನಲ್ಲಿ ಉಗಮವಾಯಿತ್ತು.   ಕ್ರಿಸ್ಡಡೆಲ್ಫಿಯನ್ನರು"ಯೆಂಬ ಪದದ ಹೆಸರು ಗ್ರೀಕ್ ಮೂಲವಾಗಿದ್ದು, ಇದರ ಅರ್ಥ 'ಕ್ರಿಸ್ತನಲ್ಲಿ ಸಹೋದರ ಮತ್ತು ಸಹೋದರಿ' ಎಂಬುದಾಗಿರುತ್ತದೆ. ಪ್ರಸ್ತುತ 120 ರಾಷ್ರಗಳಲ್ಲಿ ಸುಮಾರು 60,000 ಸದಸ್ಯರುಗಳನ್ನೂಂದಿರುತ್ತದೆ. 

ಈ ಸಮುದಾಯವು ಬೈಬಲ್ / ಸತ್ಯವೇಧಾರಿತಗೂಂಡ ಸಾಮಾನ್ಯ ನಂಬಿಕೆಯಾಗಿದ್ದು, ಇವರಿಗೆ ಯಾವ ಕೇಂದ್ರ ಕಛೇರಿಯಿರುವುದಿಲ್ಲ. ಕ್ರಿಸ್ಡಡೆಲ್ಫಿಯನ್ನರ ನಂಬಿಕೆಯಂತೆ ಯೇಸುವು ದೇವರಾತ್ಮ ಶಕ್ತಿಯ ಮೂಲಕ ಕನ್ಯೆಯಿಂದ ಜನಿಸಿದ್ದುದರಿಂದ ಇವರನ್ನು 'ದೇವರ ಮಗ' ಏಂಬುದಾಗಿ ಕರೆಯಲಾಗುತ್ತದೆ. ಈ ಸಮುದಾಯವು ಯೇಸು ಕ್ರಿಸ್ತನು ತನ್ನ ಜನನಕ್ಕಿಂತ ಮುನ್ನ ಅಸ್ತಿತ್ವದಲ್ಲಿರಲಿಲ್ಲ ಎಂಬುದಾಗಿ ನಂಬಿದ್ದು, ಮೇರಿಯವರಿಂದ ಜವಿಸಿದ್ದುದರಿಂದ ಇವರಿಗೆ 'ಮನುಷ್ಯ ಕಮಾರ' ನೆಂಬ ನಾಮಧೇಯವನ್ನು ನೀಡಲಾಗಿದೆ. ಮೇರಿಯವರು ದಾವೀದ, ಅಬ್ರಹಾಮ ಮತ್ತು ಆದಾಮ ರವರ ವಂಶಕ್ಕೆ ಸೇರಿದವರಾಗಿದ್ದಾರೆ.

ಯೇಸುವು ಮತ್ತೆ ಎರಡನೆಯ ಭಾರಿ ಭೂಮಿಗೆ ಆಗಮಿಸುತ್ತಾರೆ, ಮತ್ತು ಆತನಲ್ಲಿ ಮರಣ ಹೂಂದಿದವರನ್ನು ಪುನರುತ್ಥಾನಗೂಳಿಸಿ, ನ್ಯಾಯವಿಚಾರಣೆಗೆ ಒಳಪಡಿಸಿ ಆತನ ರಾಜ್ತದಲ್ಲಿ ಇವರಿಗೆ ವಾಸಿಸಲು ಅನುವುಮಾಡಿಕೂಡುತ್ತಾರೆಂಬುದಾಗಿ ಬೋಧಿಸುತ್ತಾರೆ. 

'ಸೈತಾನ' ಪರಿಕಲ್ಪನೆಯು ಒಂದು ದ್ರಷ್ಟಾಂತವಾಗಿದ್ದು, ಪಾಪವನ್ನು ಮನುಷ್ಯನಂತೆ ಮೂರ್ತಿಕರಿಸಲಾಗಿದೆ. ಆದರೆ ಇದು ಪರಲೋಕದಿಂದ ಬಿದ್ದ ದೇವದೂತನಲ್ಲ. 
## ಲಿನಕ್ಸ್ 
* ನೂತನ ಶೃಷ್ಟಿ (magazine)
* ಇಂಗ್ಲಿಷ್ ವಿಕಿಪೀಡಿಯ Christadelphians
* ಹಿಂದಿ ವಿಕಿಪೀಡಿಯ क्रिस्ताडेल्फियन

ವರ್ಗ:ಕ್ರೈಸ್ತ ಧರ್ಮ
ವರ್ಗ: ಪ್ರೋಟಸ್ಟೆಂಟ್ ಪಂಗಡ
ಸೇಬು

thumb|right
**ಸೇಬು** ಗುಲಾಬಿ ಕುಟುಂಬದಲ್ಲಿನ (ರೋಸೇಸೀ) ಜಾತಿಯಾದ ***ಮೇಲಸ್ ಡೊಮೆಸ್ಟಿಕಾ***ಕ್ಕೆ ಸೇರಿದ ಪೋಮ್ ಲಕ್ಷಣಗಳಿರುವ ಸೇಬಿನ ಮರದ ಹಣ್ಣು. ಅದು ಅತ್ಯಂತ ವ್ಯಾಪಕವಾಗಿ ಬೇಸಾಯಮಾಡಲಾದ ಮರಹಣ್ಣುಗಳ ಪೈಕಿ ಒಂದು, ಮತ್ತು ಮಾನವರಿಂದ ಬಳಸಲಾಗುವ *ಮೇಲಸ್* ಪಂಗಡದ ಅನೇಕ ಸದಸ್ಯಗಳ ಪೈಕಿ ಅತ್ಯಂತ ವ್ಯಾಪಕವಾಗಿ ಪರಿಚಿತವಾಗಿರುವ ಸದಸ್ಯವಾಗಿದೆ. ಈ ಮರವು ಮಧ್ಯ ಏಷ್ಯಾದ ಮೂಲದ್ದು, ಮತ್ತು ಇಂದೂ ಕೂಡ ಇದರ ಕಾಡುಪೂರ್ವಜವನ್ನು ಇಲ್ಲಿ ಕಾಣಬಹುದು.
ಸೇಬು ಮೂಲತಃ ಸಮಶೀತೋಷ್ಣ ವಲಯದ ಬೆಳೆ. ಕಪ್ಪು ಸಮುದ್ರ ಮತ್ತು ಕ್ಯಾಸ್ಪಿಯನ್ ಸಮುದ್ರ ನಡುವಿನ ಭೂಭಾಗವು ಇದರ ಮೂಲ ಪ್ರದೇಶವೆಂದು ತಿಳಿಯಲಾಗಿದ್ದು,ನಂತರ ಈ ಬೆಳೆ ಸಮಶೀತೋಷ್ಣ ವಲಯದ ಎಲ್ಲ ದೇಶಗಳಿಗೂ ಪ್ರಸರಣ ಹೊಂದಿದೆ. ಭಾರತದಲ್ಲಿ ಸುಮಾರು ೦.೨೮ ದಶ ಲಕ್ಷ ಹೆಕ್ಟೇರ್ ಪ್ರದೇಶದಲ್ಲಿ ಸುಮಾರು ೨.೯ ದಶ ಲಕ್ಷ ಟನ್ ಸೇಬನ್ನು ಉತ್ಪಾದಿಸಲಾಗುತ್ತದೆ. ದೇಶದಲ್ಲಿ ಹಣ್ಣಿನ ಉತ್ಪಾದನೆಗೆ ಒಳ ಪಟ್ಟಿರುವ ಒಟ್ಟು ಕ್ಷೇತ್ರದ ೬.೧ರಷ್ಟು ಪ್ರದೇಶದಲ್ಲಿ ಸೇಬನ್ನು ಬೆಳೆಯಲಾಗುತ್ತದೆ. ಇದರ ಬೆಳವಣಿಗೆಗೆ 4-21 ಡಿಗ್ರಿ ಸೆಲ್ಶಿಯಸ್ ಉಷ್ಣಾಂಶ ಅತಿ ಸೂಕ್ತ. ಅಲ್ಲದೆ ಸುಮಾರು 100-125 ಸೆ.ಮೀ.ನಷ್ಟು ಮಳೆ ಬೇಕಾಗುತ್ತದೆ.ಮೋಡ ಮುಸುಕಿದ,ಕಡಿಮೆ ಉಷ್ಣಾಂಶದ,ಆರ್ದ್ರ ವಲಯಗಾಲ್ಲಿ ಚೆನ್ನಾಗಿ ಸೇಬು ಬೆಳೆಯುತ್ತದೆ. 
ಹಂಚಿಕೆ ಮತ್ತು ಉತ್ಪಾದನೆ: ಭಾರತದಲ್ಲಿ ಸೇಬಿನ ಬೇಸಾಯವು ಕೆಲವೇ ಪ್ರದೇಶದಲ್ಲಿ ಕೇಂದ್ರೀಕೃತವಾಗಿದೆ. ಜಮ್ಮು ಮತ್ತು ಕಾಶ್ಮೀರ,ಹಿಮಾಚಲ ಪ್ರದೇಶ,ಉತ್ತರಾಖಂಡ,ಪಂಜಾಬ್,ಅರುಣಾಚಲ ಪ್ರದೇಶ,ನಾಗಾಲ್ಯಾಂಡ್,ಮೇಘಾಲಯ ಮತ್ತು ಮಣಿಪುರಗಳಲ್ಲಿ ಸೇಬಿನ ಬೇಸಾಯವು ಹಂಚಿಕೆಯಾಗಿದೆ. ದಕ್ಷಿಣ ಭಾರತದಲ್ಲಿ ತಮಿಳುನಾಡಿನ ನೀಲಗಿರಿ ಬೆಟ್ಟಗಳಲ್ಲಿ ಮಾತ್ರ ಸೇಬನ್ನು ಬೆಳೆಯಲಾಗುತ್ತದೆ. ಇತ್ತೀಚಿನ ವರ್ಷಗಳಲ್ಲಿ ಈಶಾನ್ಯದ ಎಲ್ಲ ರಾಜ್ಯಗಳು ಹಾಗೂ ಕೇಂದ್ರ ಉನ್ನತ ಪ್ರದೇಶದಲ್ಲಿ ಸೇಬಿನ ಬೇಸಾಯವನ್ನು ಅಭಿವೃದ್ಧಿಪಡಿಸಲಾಗಿದೆ.

File:Aliceapple.JPG|**Alice** 
Image:Malus-Ananasrenette.jpg|**Ananasrenette**
File:Aroma äpplen i korg.jpeg|Aroma
File:Discovery apples.jpg|**Discovery**
Image:Brimley Apples.jpg|**Bramley**
Image:Arkansas Black apples.jpg|**Arkansas Black**
Image:Fuji apple.jpg|**Fuji**
Image:Golden delicious apple.jpg|**Golden delicious**
Image:Malus Goldrenette F. v. Berlepsch.jpg|**Goldrenette** 
Image:Red Apple.jpg|**Gala **
Image:Red Delicious.jpg|**Red Delicious**
Image:Jonagold.jpg|**Jonagold**
File:Malus-James-Grieve.jpg|**James Grieve**
Image:Granny smith closeup.jpg|**Granny Smith**
Image:McIntosh with sticker by Lars Zapf 2006-03-30 cropped.jpg|**McIntosh**  
Image:Yellow Transparent.jpg|**Yellow Transparent**
Image:Apple 03.jpg|**Pacific rose**
Image:Lobo cultivar.jpg|**Lobo**
Image:Sampion cultivar.jpg|**Sampion** (Shampion)
File:Summerred.jpg|**Summerred**
File:Malus-Cripps-Pink.jpg|**Pink Lady**
File:Malus-Boskoop organic.jpg|**Belle de Boskoop**
File:Red delicious apples.jpg|**Red Delicious**
File:Malus-Cox-Pomona.jpg|**Cox Pomona**

### Pollination
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Apple Facts  from the UK's Institute of Food Research
* National Fruit Collection  (UK)
* Brogdale Farm (home of the UK's National Fruit Collection)
* Grand Valley State University digital collections - diary of Ohio fruit farmer Theodore Peticolas, 1863

ವರ್ಗ:ಹಣ್ಣುಗಳು
ವರ್ಗ:ಸಸ್ಯಗಳು
ಅಜ್ಮಲ್ ಕಸಬ್

**ಮೊಹಮ್ಮದ್ ಅಜ್ಮಲ್ ಅಮೀರ್ ಕಸಬ್** (; ಜನನ ೧೩ ಜುಲೈ ೧೯೮೭) ಪಾಕಿಸ್ತಾನಿ ಮೂಲದ ಮುಸ್ಲಿಮ್ ಭಯೋತ್ಪಾದಕ. ಈತ ೨೦೦೮ರ ಮುಂಬಯಿ ದಾಳಿಯಲ್ಲಿ ಪಾಲ್ಗೊಂಡಿದ್ದನು. ಈತನು ಪೋಲೀಸರ ಕೈಗೆ ಜೀವಂತವಾಗಿ ಸಿಕ್ಕಿಬಿದ್ದ ಒಬ್ಬನೇ ಆಕ್ರಮಣಕಾರ. ಮೊದಲು ಪಾಕಿಸ್ಥ್ಹಾನದ ಸರ್ಕಾರ ಈತ ಪಾಕಿಸ್ಥ್ಹಾನದವನೇ ಅಲ್ಲ ಎಂದು ಪ್ರತಿಪಾತಿದಿಸಿತು. ನಂತರ ಜನವರಿ ೨೦೦೯ ರಲ್ಲಿ ಈತ ಪಾಕಿಸ್ಥ್ಹಾನದ ಪ್ರಜೆ ಎಂದು ಅಧಿಕೃತವಾಗಿ ಒಪ್ಪಿತು. ಮೇ ೬ ೨೦೧೦ರಂದು ಭಾರತದ ನ್ಯಾಯಾಲಯವು ಈತನಿಗೆ ಗಲ್ಲು ಶಿಕ್ಷೆಯನ್ನು ವಿಧಿಸಿತು. ನವೆಂಬರ್ ೨೧ ೨೦೧೨ ರಲ್ಲಿ ಈತನನ್ನು ಪುಣೆಯ ಯರವಾಡ ಜೈಲಿನಲ್ಲಿ ಗಲ್ಲಿಗೇರಿಸಲಾಯಿತು. ಈತನ ಮೃತ ದೇಹವನ್ನು ಮುಸ್ಲಿಂ ಪದ್ದತಿಯ ಪ್ರಕಾರ ಸಂಸ್ಕಾರ ಮಾಡಲಾಯಿತು. 
## ಇದನ್ನೂ ನೋಡಿ 
* ಲಷ್ಕರ್-ಎ-ತೈಯಬ
## ಉಲ್ಲೇಖಗಳು 
ವರ್ಗ:೧೯೮೭ ಜನನ
ವರ್ಗ:ಭಾರತದಲ್ಲಿ ಭಯೋತ್ಪಾದನೆ
ವರ್ಗ:ಭಯೋತ್ಪಾದಕರು
ವೈದ್ಯಕೀಯ ಪರೀಕ್ಷೆ

[thumb|right|ಕೈಯಿನ [ಕ್ಷ-ಕಿರಣ. ಕ್ಷ-ಕಿರಣಗಳು ಒಂದು ಸಾಮಾನ್ಯವಾದ ವೈದ್ಯಕೀಯ ಪರೀಕ್ಷೆ.]]
**ವೈದ್ಯಕೀಯ ಪರೀಕ್ಷೆ**ಯು ರೋಗ, ರೋಗದ ಪ್ರಕ್ರಿಯೆಗಳು, ಈಡಾಗುವಿಕೆಯನ್ನು ಕಂಡುಹಿಡಿಯಲು, ರೋಗನಿದಾನ ಮಾಡಲು, ಅಥವಾ ನಿರ್ಣಯಿಸಲು, ಮತ್ತು ಚಿಕಿತ್ಸೆಯ ಪಥವನ್ನು ನಿಶ್ಚಯಿಸಲು ನಡೆಸಲಾಗುವ ಒಂದು ಬಗೆಯ ವೈದ್ಯಕೀಯ ವಿಧಾನ. ರೋಗನಿದಾನ ಪರೀಕ್ಷೆಯು ರೋಗವನ್ನು ಹೊಂದಿದ್ದಾನೆಂದು ಶಂಕಿಸಲಾದ ಒಬ್ಬ ವ್ಯಕ್ತಿಯಲ್ಲಿ ರೋಗದ ಇರವನ್ನು ನಿರ್ಧರಿಸಲು, ಅಥವಾ ನಿಶ್ಚಯಿಸಲು, ಸಾಮಾನ್ಯವಾಗಿ ಕಾಯಿಲೆಯ ಸೂಚನೆಗಳ ವರದಿಯ ನಂತರ, ಅಥವಾ ಇತರ ವೈದ್ಯಕೀಯ ಪರೀಕ್ಷೆಗಳ ಫಲಿತಾಂಶಗಳ ಆಧಾರದ ಮೇಲೆ, ನಡೆಸಲಾಗುವ ಒಂದು ಪ್ರಕ್ರಿಯೆ. ದುಗ್ಧರಸ ಗ್ರಂಥಿಯ ಅರ್ಬುದವಿರುವ ಒಬ್ಬ ರೋಗಿಯನ್ನು ಪರೀಕ್ಷಿಸಲು ಪರಮಾಣು ವೈದ್ಯಶಾಸ್ತ್ರದ ತಂತ್ರಗಳನ್ನು ಬಳಸುವುದು ಅಂತಹ ಒಂದು ಪರೀಕ್ಷೆ.ಕೆಲವು ಮಾರಣಾಂತಕ ರೋಗಗಳನ್ನು ಪ್ರಾಥಮಿಕ ಹಂತಗಳಲ್ಲೆ ಗುರುತಿಸಲು ವೈದ್ಯಕೀಯ ಪರೀಕ್ಷೆಯನ್ನು ಮಾಡವರು.
## ವೈದ್ಯಕೀಯ ಪರೀಕ್ಷಗೆ ಹೊಸ ಅಗ್ಗದ ಅವಿಶ್ಕಾರಗಳು
*ದೇಶೀ ವೈದ್ಯಕೀಯ ಅವಶ್ಕಾರಗಳು
*೧) ಕಿವಿಸೋಂಕು, ೨)ಸ್ಥನ ಕ್ಯಾನ್ಸರ್; ೩)ಇ.ಸಿ.ಜಿ. ೪) ಕಣ್ಣಿನಪರೀಕ್ಷಗೆ- ತ್ರಿನೇತ್ರ; ೫) ಮಕ್ಕಳ ರಷ್ಷಣೆಗೆ ಐಸ್ ಜೆಲ್ ಪ್ಯಾಕ್.

ವರ್ಗ:ರೋಗನಿದಾನ ಶಾಸ್ತ್ರ
ವರ್ಗ:ವೈದ್ಯಕೀಯ
ವರ್ಗ:ವೈದ್ಯ ಸಂಬಂಧ ಚಿಕಿತ್ಸೆ
ರೋಗಿ

thumb|right|ವೈದ್ಯೆಯಿಂದ ರಕ್ತದೊತ್ತಡ ಪರೀಕ್ಷೆ ಮಾಡಿಸಿಕೊಳ್ಳುತ್ತಿರುವ ಒಬ್ಬ ರೋಗಿ.
**ರೋಗಿ**ಯು ವೈದ್ಯಕೀಯ ಪರಿಶೀಲನೆ, ಶುಷ್ರೂಷೆ, ಅಥವಾ ಚಿಕಿತ್ಸೆಯನ್ನು ಪಡೆಯುವ ಯಾವುದೇ ವ್ಯಕ್ತಿ. ಆ ವ್ಯಕ್ತಿಯು ಬಹುತೇಕ ಹಲವುವೇಳೆ ಅಸ್ವಸ್ಥ ಅಥವಾ ಗಾಯಗೊಂಡಿರುತ್ತಾನೆ ಮತ್ತು ಒಬ್ಬ ಚಿಕಿತ್ಸಕ ಅಥವಾ ಇತರ ಸ್ವಾಸ್ಥ್ಯ ಸೇವಾ ವೃತ್ತಿಗನಿಂದ ಚಿಕಿತ್ಸೆ ಪಡೆಯುವುದು ಅಗತ್ಯವಾಗಿರುತ್ತದೆಯಾದರೂ, ವಾಡಿಕೆಯ ತಪಾಸಣೆಗಾಗಿ ಒಬ್ಬ ಚಿಕಿತ್ಸಕನನ್ನು ಭೇಟಿಮಾಡುವ ಯಾರನ್ನಾದರೂ ರೋಗಿಯೆಂದು ನೋಡಬಹುದು. **ಒಳರೋಗಿ**ಯು ಆಸ್ಪತ್ರೆಗೆ "ಸೇರ್ಪಡೆ"ಗೊಂಡು ಒಂದು ರಾತ್ರಿ ಅಥವಾ ಅನಿರ್ದಿಷ್ಟ ಕಾಲದವರೆಗೆ, ಸಾಮಾನ್ಯವಾಗಿ ಹಲವು ದಿನ ಅಥವಾ ವಾರ (ಕೋಮಾ ರೋಗಿಗಳಂತಹ, ಕೆಲವು ಸಂದರ್ಭಗಳಲ್ಲಿ ರೋಗಿಗಳು ಹಲವು ವರ್ಷ ಆಸ್ಪತ್ರೆಯಲ್ಲಿರುತ್ತಾರೆ) ಇರುತ್ತಾನೆ.

ವರ್ಗ:ವೈದ್ಯಕೀಯ ಪದಗಳು
ವರ್ಗ:ರೋಗಗಳು
ವರ್ಗ:ವೈದ್ಯಕೀಯ
ಬಿಳಿಕೆರೆ

ಮೈಸೂರು ಜಿಲ್ಲೆಯ ಹುಣಸೂರು ತಾಲೂಕಿನಲ್ಲಿದ್ದು ಇದು ಜಿಲ್ಲೆಯ ಅತಿ ದೊಡ್ಡ ಹೋಬಳಿಯಾಗಿದೆ. ಈ ಊರಿನ ಮೂಲಕ 'ಮೈಸೂರು-ಮಂಗಳೂರು' ರಾಷ್ಟ್ರೀಯ ಹೆದ್ದಾರಿ ೨೭೫ ಹಾದು ಹೋಗುತ್ತದೆ. ಮೈಸೂರಿನಿಂದ ಪಶ್ಚಿಮಕ್ಕೆ ೨೫ ಕಿ.ಮೀ. ದೂರದಲ್ಲಿರುವ ಈ ಊರಿನಿಂದ ಎರಡು ಕಿ.ಮೀ. ದೂರದಲ್ಲಿ ಹುಣಸೂರು ಮತ್ತು ಕೃಷ್ಣರಾಜನಗರಕ್ಕೆ ಸಾಗುವ ರಸ್ತೆಗಳು ಕವಲೊಡೆಯುತ್ತವೆ. ಹುಣಸೂರು ತಾಲ್ಲೋಕಿನ ಪ್ರಮುಖ ಗ್ರಾಮವು ಇದಾಗಿರುತ್ತದೆ.

ಈ ಗ್ರಾಮದ ಸಮೀಪವಿರುವ ಇತರ ಪ್ರಮುಖ ಗ್ರಾಮಗಳು
*ಹೊಸರಾಮನಹಳ್ಳಿ
*ಬೋಳನಹಳ್ಳಿ,
*ಮೈದನಹಳ್ಳಿ,
*ಗೆರಸನಹಳ್ಳಿ,
*ತೆಂಕನಕೊಪ್ಪಲು,
*ಹಳೇಬೀಡು,
*ಮನುಗನಹಳ್ಳಿ,
*ಗಾಗೇನಹಳ್ಳಿ,
*ಜೀನಹಳ್ಳಿ
*ಚೆಲ್ಲಹಳ್ಳಿ,

ವರ್ಗ:ಹುಣಸೂರು
ವರ್ಗ:ಕರ್ನಾಟಕದ ಹಳ್ಳಿಗಳು
ರಕ್ತಸಾರ

ರಕ್ತದಲ್ಲಿ, **ರಕ್ತಸಾರ**ವು ರಕ್ತಕಣವೂ ಅಲ್ಲದ, ಘನೀಕರಣ ಅಂಶವೂ ಅಲ್ಲದ ಅಂಶ; ಅದು ಫೈಬ್ರಿನಜನ್‌ಗಳನ್ನು ತೆಗೆದ ರಕ್ತದ ಪ್ಲ್ಯಾಸ್ಮಾ. ರಕ್ತಸಾರವು ರಕ್ತ ಹೆಪ್ಪುಗಟ್ಟುವಿಕೆಯಲ್ಲಿ ಬಳಕೆಯಾಗದ ಎಲ್ಲ ಪ್ರೋಟೀನ್‌ಗಳು ಮತ್ತು ಎಲ್ಲ ವಿದ್ಯುದ್ವಿಚ್ಛೇದ್ಯಗಳು, ಪ್ರತಿಜೀವಿಗಳು, ಪ್ರತಿಜನಕಗಳು, ಹಾರ್ಮೋನ್‌ಗಳು, ಹಾಗೂ ಯಾವುದೇ ಬಹಿರ್ಜಾತ ಪದಾರ್ಥಗಳನ್ನು (ಉದಾಹರಣೆಗೆ ಮದ್ದುಗಳು ಮತ್ತು ಸೂಕ್ಷ್ಮಜೀವಿಗಳು) ಒಳಗೊಂಡಿರುತ್ತದೆ. ರಕ್ತಸಾರ ಶಾಸ್ತ್ರವು ರಕ್ತಸಾರದ ಅಧ್ಯಯನ.

ವರ್ಗ:ರಕ್ತ
ವಿದ್ಯುದಾವೇಶ

thumb|ಮಿಂಚಿನ ಮೂಲಕ ವಿದ್ಯುದಾವೇಶ
thumb|ವಿದ್ಯುದಾವೇಶದ ಸರಬರಾಜು

=ವಿದ್ಯುದಾವೇಶ=
 ವಿದ್ಯುದಾವೇಶವು ಕೆಲವು ಉಪಪರಮಾಣು ಕಣಗಳ ಒಂದು ಮೂಲಭೂತ ಸಂರಕ್ಷಿತ ಲಕ್ಷಣ, ಮತ್ತು ಇದು ಅವುಗಳ ವಿದ್ಯುತ್ಕಾಂತೀಯ ಅಂತರಕ್ರಿಯೆಯನ್ನು ನಿರ್ಧರಿಸುತ್ತದೆ. ವಿದ್ಯುದಾವೇಶಿತ ವಸ್ತುವು ವಿದ್ಯುತ್ಕಾಂತೀಯ ಕ್ಷೇತ್ರಗಳಿಂದ ಪ್ರಭಾವಿತವಾಗುತ್ತದೆ ಮತ್ತು ಅಂತಹ ಕ್ಷೇತ್ರಗಳನ್ನು ಸೃಷ್ಟಿಸುತ್ತದೆ. ಚಲಿಸುತ್ತಿರುವ ಆವೇಶ ಮತ್ತು ವಿದ್ಯುತ್ಕಾಂತೀಯ ಕ್ಷೇತ್ರದ ನಡುವಿನ ಅಂತರಕ್ರಿಯೆಯು, ನಾಲ್ಕು ಮೂಲಭೂತ ಬಲಗಳ ಪೈಕಿ ಒಂದಾದ, ವಿದ್ಯುತ್ಕಾಂತೀಯ ಬಲದ ಮೂಲವಾಗಿದೆ.

## ವಿದ್ಯುತ್ಕಾಂತೀ
ವಿದ್ಯುದಾವೇಶ ಒಂದು ವಿದ್ಯುತ್ಕಾಂತೀಯ ಕ್ಷೇತ್ರದಲ್ಲಿ ಹರಿಸಿದಾಹಗ ಒಂದು ಶಕ್ತಿ ಅನುಭವಿಸಲು ಉಂಟುಮಾಡುವ ವಸ್ತುವಿನ ಭೌತಿಕ ಆಸ್ತಿಯಾಗಿದೆ. ಧನಾತ್ಮಕ ಮತ್ತು ಋಣಾತ್ಮಕ ವಿದ್ಯುತ್ ಮರುಪೂರನ ಎರಡು ವಿಧಗಳಿವೆ. ಆರೋಪಗಳನ್ನು ತಿರಸ್ಕರಿಸಲು ಮತ್ತು ಭಿನ್ನವಾಗಿ ಆಕರ್ಷಿಸಲು.
ಉದಾಹರನೆಗೆ ಒಬ್ಬ ವ್ಯಕ್ತಿಯು ಕಾರ್ಪೆಟ್ ಮೇಲೆ ತಮ್ಮ ಪಾದಗಳನ್ನು ಪಲ್ಲಟಗಳು ಮತ್ತು ನಂತರ ಒಂದು ಹಿತ್ತಾಳೆ ಬಾಗಿಲ ಗುಬುಟು ಸ್ಪರ್ಶಿಸಿದಾಗ ಅವನು ಅಥವಾ ವಿದ್ಯುತ್ ಅಘಾತವನ್ನು ಪಡೆಯಬಹುದು.ಅಲ್ಲಿ ನಂತರ ಆ ==ಎಲೆಕ್ಟ್ರೊನ್== ದೂರ ಪರಸ್ಪರ ತಲ್ಪುವ ಯಾವ ಬಲದ ಸಾಕಷ್ಟು ಹೆಚ್ಛುವರಿ ಎಲೆಕ್ಟ್ರೊನ್ಗಳು ಇದ್ದರೆ ಎಲೆಕ್ಟ್ರೊನ್ಗಳು ವ್ಯಕ್ತಿ ಮತ್ತು ಬಾಗಿಲ ಗುಬುಟು ನಡುವಿನ

## ಸಹಕಾರಿ
ಅಂತರವನ್ನು ಅಡ್ಡಲಾಗಿ ಜಿಗಿತವನ್ನು ಮಾಡಲು ಸಹಕಾರಿಯಾಗಬಹುದು.
ವ್ಯಕ್ತಿಯ ಧನಾತ್ಮಕ ಅಥವಾ ಋಣಾತ್ಮಕ ಚಾರ್ಜ್ ವೇಳೆ, ಇದು ಪ್ರತಿ ಕೂದಲು ಆರೋಪಗಳನ್ನು ದೂರ ಇತರಿಂದ ತಳ್ಳಲು ಏಕೆಂದರೆ ವ್ಯಕ್ತಿಯ ಕೂದಲಿನ ನಿಲ್ಲುವ ಮಾಡಬಹುದು.
ಎಲೆಕ್ತ್ರೋನ್ಗಳು ತೆಗೆದುಕೊಂಡ ಥಿಂಗ್ಸ್ ಋಣತ್ಮಕ ಆವೇಶ ಎಂದು ಕರೆಯಲಾಗುತ್ತದೆ, ಮತ್ತು ಎಲೆಕ್ತ್ರೋನ್ಗಳ ಬಗ್ಗೆ ನೀಡಿರುವ ವಿಶಯಗಳನ್ನು ಧನಾತ್ಮಕ ಆವೇಶ ಎಂದು ಕರೆಯಲಾಗುತ್ತದೆ.

## ಆಧುನಿಕ ಸಿದ್ದಾಂತ
ಆಧುನಿಕ ಸಿದ್ದಾಂತ ಪ್ರಕಾರ, ಮ್ಯಾಟರ್ ಅತ್ಯಂತ ಪ್ರಾಥಮಿಕ ಕಣಗಳು ಚಾರ್ಜ್, ಧನಾತ್ಮಕ ಅಥವಾ ಋಣಾತ್ಮಕ ಎರಡೂ ಹೊಂದಿವೆ. ಸಜಾತೀಯ ವಿಯುದಾವೇಶಗಳು, ಧನಾತ್ಮಕ ಅಥವಾ ಋಣಾತ್ಮಕ ಎರಡು ಕಣಗಳು, ಪರಸ್ಪರ ಹಿಮ್ಮೆಟ್ಟಿಸಲು ಭಿನ್ನವಾಗಿ ಆರೋಪಗಳನ್ನು ಎರಡು ಕಣಗಳು ಆಕರ್ಷಿಸಲ್ಪಡುತ್ತವೆ.
ಕೊನೆಯ ಬಳಕೆ ತಲುಪಿಸುತ್ತವೆ ಮೊದಲು ವಿದ್ಯುತ್ ಶಕ್ತಿಯು ಶಕ್ತಿ. ಒಮ್ಮೆ ಅಂತಸ್ಠಶಕ್ತಿ ಪರಿವರ್ತನೆಗೊಂಡಿತು ವಿದುತ್ ಶಕ್ತಿ ಯಾವಾಗಲು ಶಕ್ತಿ, ಶಾಖ, ಬೆಳಕು, ಚಲನೆಯ, ಇತ್ಯದಿ ಮತ್ತೊಂದು ರೀತಿಯ ಕರೆಯಬಹುದು.
ವಿದ್ಯುತ್ ಶಕ್ತಿ ವಿದ್ಯುತ್ ಕ್ಷೇತ್ರದಲ್ಲಿ ಒಳಗೆ ಚಾರ್ಜ್ ಕಣಗಳ ಸಂಗ್ರಹಿಸಲಾಗಿದೆ ಶಕ್ತಿ.
## ಉಲ್ಲೇಖಗಳು
ವರ್ಗ:ವಿದ್ಯುಚ್ಛಾಸ್ತ್ರ
ದಿಲಿಪ್ ಜೋಶಿ

thumb|ದಿಲಿಪ್ ಜೋಶಿ
(೨೬, ಮೇ, ೧೯೭೦-)

ಭಾರತದ ಚಲನಚಿತ್ರ ಮತ್ತು ಟೆಲಿವಿಶನ್ ಕಾರ್ಯಕ್ರಮಗಳಲ್ಲಿ ಹಾಸ್ಯಕಲಾಕಾರರಾಗಿ ಕೆಲಸಮಾಡುತ್ತಿದ್ದಾರೆ. ಅನೇಕ ಟೆಲೆವಿಶನ್ ಧಾರಾವಾಹಿಗಳಲ್ಲಿ ಸಮರ್ಥವಾಗಿ ಅಭಿನಯಿಸಿದ್ದಾರೆ,ಮತ್ತು ಚಲನ-ಚಿತ್ರಗಳಲ್ಲಿಯೂ ಹಾಸ್ಯಪ್ರಧಾನವಾದ ಪಾತ್ರಗಳನ್ನೇ ಮಾಡಿದ್ದಾರೆ. ’ತಾರಕ್ ಮೆಹ್ತ ಕ ಉಲ್ಟಾ ಚಶ್ಮ’ ಅವರ ಮತ್ತೊಂದು 'ಜನಪ್ರಿಯ ಧಾರಾವಾಹಿಗಳಲ್ಲೊಂದು'.
## 'ದಿಲಿಪ್ ಜೋಶಿ'ಯವರು ಪಾತ್ರಾಭಿನಯಿಸಿದ,'ಟೆಲಿವಿಶನ್ ಧಾರಾವಾಹಿಗಳು'
* "ಗಲತ್ ನಾಮ"
* "ಕಭಿ ಯೆಹ್ ಕಭಿ ಒಹ್"
* "ಝರ ಹಟ್ಕೆ"
* "ಗೋಪಾಲ್ ಜೀ"
* "ದಾಲ್ ಮೆ ಕಾಲ"
* "ಎಹ್ ದುನಿಯ ಹೈ ರಂಗೀನ್"
* "ಕೋರ ಕಾಗಜ್"
* "ಶುಭ್ ಮಂಗಲ್ ಸಾವ್ ಧಾನ್"
## ಚಲನ-ಚಿತ್ರಗಳಲ್ಲಿ ಮಾಡಿದ ಪಾತ್ರಗಳು
* ೧೯೮೯	'ಮೈನೆ ಪ್ಯಾರ್ ಕಿಯ' ಚಿತ್ರದಲ್ಲಿ, ರಾಮು
* ೧೯೯೨	'ಹುನ್ ಹುನ್ಷಿ ಹುನ್ಷಿ ಲಾಲ್ ಚಿತ್ರದಲ್ಲಿ,	ಹುನ್ಷಿ ಲಾಲ್
* ೧೯೯೪'	ಹಮ್ ಆಪ್ಕೆ ಹೈ ಕೌನ್...! 	ಭೋಲ ಪ್ರಸಾದ್
* ೧೯೯೬	'ಯಶ್ (film)ನಲ್ಲಿ ಅಭಿನಯಿಸಿದ್ದಾರೆ.
* ೨೦೦೦	'ಫಿರ್ ಭಿ ದಿಲ್ ಹೈ ಹಿಂದುಸ್ತಾನಿಯಲ್ಲಿ ಅಭಿನಯಿಸಿದ್ದಾರೆ.	
* 'ಖಿಲಾಡಿ ೪೨೦ ಅರೋರ' ಪಾತ್ರ.
* ೨೦೦೧	'ಒನ್ ೨ ಕ ೪	ಚಂಪಕ್' ಪಾತ್ರ,
* ೨೦೦೨	'ಹಮ್ ರಾಜ್' Guest Appearance
* 'ದಿಲ್ ಹೈ ತುಮ್ ಹಾರ'(Factory CEO)  
* ೨೦೦೮	'ಡಾನ್ ಮತ್ತು ಸ್ವಾಮಿ'	ಫಿಕರ್ ಚಂದ್ ಪಾತ್ರ.
* ೨೦೦೯	'ಢೂಂ ಡ್ತೆ ರಹ್ ಜಾವೊಗೆ'	ಮಾಮ ನೌಟಂಕಿಯ ಪಾತ್ರ.
* 'ವಾಟ್ಸ್ ಯುರ್ ರಾಶೀ' ? ಜೀತು ಭಾಯಿಯ ಪಾತ್ರ
## ಪ್ರಶಸ್ತಿಗಳು
* For best actor in comedy role (male) in the '9th Indian Telly Awards'

ವರ್ಗ:ಹಿಂದಿ ಚಲನಚಿತ್ರ ನಟರು
ವಿಳಾಸ

**ವಿಳಾಸ**ವು, ಬಹುತೇಕ ಮಿಶ್ರ ಶೈಲಿಯಲ್ಲಿ ತೋರಿಸುವ, ಒಂದು ಕಟ್ಟಡ, ಅಪಾರ್ಟ್‌ಮೆಂಟ್, ಅಥವಾ ಇತರ ಸಂಕೀರ್ಣ ಅಥವಾ ಜಮೀನನ್ನು ವರ್ಣಿಸಲು ಬಳಸಲಾಗುವ, ಸಾಮಾನ್ಯವಾಗಿ ರಾಜಕೀಯ ಗಡಿರೇಖೆಗಳು ಮತ್ತು ರಸ್ತೆ ಹೆಸರುಗಳು, ಜೊತೆಗೆ ಮನೆ ಅಥವಾ ಅಪಾರ್ಟ್‌ಮೆಂಟ್ ಸಂಖ್ಯೆಗಳಂತಹ ಇತರ ಗುರುತುಚಿಹ್ನೆಗಳನ್ನು ಬಳಸುವ ಮಾಹಿತಿಯ ಒಂದು ಸಂಗ್ರಹ. ಕೆಲವು ವಿಳಾಸಗಳು ಅಂಚೆ ಮತ್ತು ಭಾಂಗಿಗಳ ಸಾಗಣೆಗೆ ನೆರವಾಗಲು ಝಿಪ್ ಕೋಡ್ ಅಥವಾ ಪಿನ್‌ಕೋಡ್‌ನಂತಹ ವಿಶೇಷ ಸಂಕೇತಗಳನ್ನೂ ಹೊಂದಿರುತ್ತವೆ. ಭೌತಿಕವಾಗಿ ಒಂದು ಕಟ್ಟಡವನ್ನು, ವಿಶೇಷವಾಗಿ ಅನೇಕ ಕಟ್ಟಡಗಳು ಮತ್ತು ರಸ್ತೆಗಳಿರುವ ಒಂದು ನಗರದಲ್ಲಿ ಒಂದು ನಿರ್ದಿಷ್ಟ ಕಟ್ಟಡವನ್ನು, ಗುರುತಿಸಲು ಒಂದು ಸಾಧನವನ್ನು ಒದಗಿಸುವುದು ವಿಳಾಸಗಳ ಹಲವಾರು ಕ್ರಿಯೆಗಳ ಪೈಕಿ ಒಂದು.

ವರ್ಗ:ಅಂಚೆ ವ್ಯವಸ್ಥೆ
ವರ್ಗ:ಭೂಗೋಳ
ಮ್ಯಾಕ್ ಮೋಹನ್

thumb|right|200px|'ಮ್ಯಾಕ್ ಮೋಹನ್'

(೧೯೩೮-೧೦ ಮೇ, ೨೦೧೦)

ಹಿಂದಿ-ಸಿನಿಮಾರಂಗದಲ್ಲಿ ಕುರುಚಲು ಗಡ್ಡದ, ಬಿಳಿಚಿದ ಮುಖದ, ಕತ್ತಿನ ಸುತ್ತ ಬಂದೂಕು ನೇತುಹಾಕಿಕೊಂಡು  **ಮ್ಯಾಕ್ ಮೋಹನ್**, ಎಂದೇ ಗುರುತಿಸಲ್ಪಡುವ 'ಮೋಹನ್ ಮಖಿಜಾನಿ'ಯವರು, ಒಬ್ಬ ಪ್ರಭಾವಿತ ಪೋಷಕನಟನಾಗಿ, ಹಲವಾರು ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ತಮ್ಮದೇ ಆದ ವಿಶೇಷ ಕಿರ್ದಾರ್ ಗಳಲ್ಲಿ ಪ್ರಖ್ಯಾತರಾಗಿರುವ ಮ್ಯಾಕ್ ಮೋಹನ್ ರವರು, ಅನೇಕ ಹಿಂದಿ ಚಿತ್ರಗಳಲ್ಲಿ, ಪ್ರಾಂತೀಯ ಭಾಷೆಗಳಲ್ಲಿ,ರಶ್ಯನ್ ಮತ್ತು ಸ್ಪಾನಿಷ್ ಭಾಷೆಗಳ ಚಿಲನಚಿತ್ರಗಳಲ್ಲೂ ಅಭಿನಯಿಸಿದ್ದಾರೆ. ಅವರು,ಉತ್ತರ ಪ್ರದೇಶದ ಲಖ್ನೊನಗರದಲ್ಲಿ ಜನಿಸಿದರು. 
## ಕ್ರಿಕೆಟಿಗನಾಗಲು ಬಂದ ಮ್ಯಾಕ್ ಮೋಹನ್, ಬಾಲಿವುಡ್ ನಟರಾದರು
ಬೊಂಬಾಯಿಗೆ ಬಂದದ್ದು ಕ್ರಿಕೆಟ್ ಆಟಗಾರನಾಗುವ ಹಂಬಲದಿಂದ. ಹೇಗೋ ಚಲನಚಿತ್ರರಂಗಕ್ಕೆ ಪ್ರವೇಶಿಸಿ ಒಬ್ಬ ಸಮರ್ಥ ನಟರಾದರು. ಪುಣೆಯ 'ಟೆಲಿವಿಷನ್ ಅಂಡ್ ಫಿಲ್ಸ್ ಇನ್ಸ್ಟಿ ಟ್ಯೂಟ್' ಗೆ ದಾಖಲಾದರು. ಅವರ ಬ್ಯಾಚ್ ನಲ್ಲಿ ಅತ್ಯಂತ ಹೆಚ್ಚು ಅಂಕಗಳನ್ನು ಪಡೆದವರಲ್ಲೊಬ್ಬರಾಗಿದ್ದರು. ಕಲಿಕೆಯ ಬಳಿಕ, ಹಿಂದಿ ಚಲನಚಿತ್ರ ರಂಗಕ್ಕೆ ವಿನೋದ್ ಮೆಹ್ರಾರವರ ಸಹಪಾಠಿಯಾಗಿ, ಪಾದಾರ್ಪಣೆಮಾಡಿದರು. ಆಗಿನ ಕಾಲದಲ್ಲಿ ವಿನೋದ್ ಮೆಹ್ರಾ ತಮ್ಮನಾಯಕ  ಅಭಿನಯದಿಂದ ರಸಿಕರ ಮನಸ್ಸನ್ನು ಗೆದ್ದಿದ್ದರು.
## 'ಹಕೀಕತ್ ಚಿತ್ರ'ದಿಂದ ಅವರ ಸಿನಿಮಾ-ನಟನಾಜೀವನ ಆರಂಭವಾಯಿತು
೧೯೬೪. ರಲ್ಲಿ ಚೇತನ್ ಆನಂದ್ ನಿರ್ಮಿಸಿದ,'ಹಕೀಕತ್ ಚಿತ್ರ'ದಲ್ಲಿ ತಮ್ಮ ವೃತ್ತಿಯನ್ನು ಆರಂಬಿಸಿದರು. ನೋಡಲು ಅಷ್ಟೇನೂ ಸ್ಪ್ರುರದೃಪಿಯಲ್ಲದ ತಮ್ಮ ನಿಲುವಿನಿಂದಲೇ ವಿಭಿನ್ನವಾಗಿ ಕಾಣಿಸುವ ಮ್ಯಾಕ್ ಮೋಹನ್ ಬಾಲಿವುಡ್ ಸಿನಿಮಾವಲಯದಲ್ಲಿ ಸಣ್ಣದಾದರೂ ಪ್ರಾಮುಖ್ಯತೆ ಹೊಂದಿರುವ ನೂರಾರು ಪಾತ್ರಗಳಲ್ಲಿ ಕಾಣಿಸಿಕೊಂಡರು. ಮ್ಯಾಲಕ್ ಮೋಹನ್ ಒಟ್ಟಾರೆ ಅಭಿನಯಿಸಿದ್ದು, ೧೯೦ ಚಿತ್ರಗಳಲ್ಲಿ. ಆದರೆ ಅವರನ್ನು ಚಲನ-ಚಿತ್ರರಸಿಕರು ಗುರುತಿಸಿದ್ದು,೧೯೭೫ ರಲ್ಲಿ ರಮೇಶ್ ಸಿಪ್ಪಿಯವರು ನಿರ್ಮಾಣಮಾಡಿದ,ಸೂಪರ್ ಹಿಟ್ ಚಿತ್ರ, ಶೋಲೆ, ಅವರ ಸಾಂಭಾ ಪಾತ್ರದಿಂದ. ಗಬ್ಬರ್ ಸಿಂಗ್ ತರಹ ಸಾಭಾಪಾತ್ರಧಾರಿ ಮ್ಯಾಕ್ ಮೋಹನ್ ರವರೂ ಮನೆಮಾತಾದರು.
## 'ಮ್ಯಾಕ್ ಮೋಹನ್' ರ ಕೊನೆಯ ಚಿತ್ರ
೭೧ ವರ್ಷಹರೆಯದ 'ಮ್ಯಾಕ್ ಮೋಹನ್' ರವರ, ಕೊನೆಯ ಚಿತ್ರ, ಅತಿಥಿ ತುಮ್ ಕಬ್ ಜಾವೊಗೆ, ಚಿತ್ರದಲ್ಲಿ, ಅವರು 'ಗೆಸ್ಟ್ ಅಪಿಯರೆನ್ಸ್' ನಲ್ಲಿ, ಕಾಣಿಸಿಕೊಂಡಿದ್ದಾರೆ.
## ಮರಣ, ಹಾಗೂ ಮರಣೋತ್ತರ ಕ್ರಿಯೆಗಳು
೨೦೦೯ ರ ನವೆಂಬರ್ ನಲ್ಲಿ ಅಶ್ವಿನಿ ಧೀರ್ ನಿರ್ಮಾಣದ, 'ಅತಿಥಿ ತುಮ್ ಕಬ್ ಜಾವೊಗೆ' ಚಿತ್ರೀಕರಣದ ಸಮಯದಲ್ಲಿ, ಅಂಧೇರಿಯ, 'ಕೋಕಿಲಾ ಬೆನ್ ಧೀರುಭಾಯ್ ಅಂಬಾನಿ ಆಸ್ಪತ್ರೆ,' ಗೆ ಸೇರಿಸಲ್ಪಟ್ಟರು. 'ಮ್ಯಾಕ್ ಮೋಹನ್ ' ಶ್ವಾಶಕೋಶದ ಟ್ಯೂಮರ್ (ಕ್ಯಾನ್ಸರ್) ಉಲ್ಬಣಗೊಂಡ ಪರಿಣಾಮವಾಗಿ, ೭೧ ವರ್ಷಪ್ರಾಯದ ಮ್ಯಾಕ್ ಮೋಹನ್ ರವರು, ೧೦, ಮೇ, ೨೦೧೦ ರಂದು, ಮೃತರಾದರು. ಅವರ ಪಾರ್ಥಿವ ಶರೀರದ ಅಂತ್ಯ-ಕ್ರಿಯಾಕರ್ಮಗಳನ್ನು ಮುಂಬೈನ ದಾದರ್ ನ ಶಿವಾಜಿಪಾರ್ಕ್ ನಲ್ಲಿರುವ 'ಮೃತದೇಹ ದಹನಶಾಲೆ'ಯಲ್ಲಿ, ೧೧, ಮೇ, ೨೦೧೦ ರ ಮದ್ಯಾನ್ಹದಂದು ಅಪಾರ ಬಂಧುವರ್ಗ, ಹಾಗೂ ಸ್ನೇಹಿತ, ಹಿತೈಷಿಗಳ ಸಮ್ಮುಖದಲ್ಲಿ ನೆರವೇರಿಸಲಾಯಿತು.
## ವೈವಾಹಿಕ ಜೀವನ
ಮ್ಯಾಕ್ ಮೋಹನ್ ಮದುವೆಯಾದದ್ದು, ಮಿನಿಯವರನ್ನು, ವಿನತಿ ಮತ್ತು ಮಂಜರಿಯೆಂಬ, ಇಬ್ಬರು ಮಗಳಿದ್ದಾರೆ. ಮಗ, ವಿಕ್ರಾಂತ್. ಮ್ಯಾಕ್ ಮೋಹನ್, ರವೀನ ಟಂಡನ್ ರವರ ಸೋದರಮಾವ.
## ಮ್ಯಾಕ್ ಮೋಹನ್ ರವರ ಪಾತ್ರಾಭಿನಯದ ಚಲನಚಿತ್ರಗಳು
* 1964- ಹಕೀಕತ್ ಚಿತ್ರದಲ್ಲಿ ರಾಮ್ ಸ್ವರೂಪ್ ರವರ ಕಿರಿಯ ತಮ್ಮನ ಪಾತ್ರದಲ್ಲಿ 	  
* 1973- ಹಸ್ತೆ ಝಕಮ್ ಚಿತ್ರದಲ್ಲಿ ಬ್ರಗೆನ್ ಝಾ ರ ಪಾತ್ರದಲ್ಲಿ  	
* 1974- ಮಜ್ಬೂರ್ ಚಿತ್ರದಲ್ಲಿ ಪ್ರಕಾಶ್ ರವರ ಪಾತ್ರದಲ್ಲಿ    	
* 1975- ಸುಪ್ರಸಿದ್ಧ ಶೋಲೆ ಚಿತ್ರದಲ್ಲಿ  ಸಾಂಬಾ ಪಾತ್ರದಲ್ಲಿ 	
* 1978- ಡಾನ್ ಚಿತ್ರದಲ್ಲಿ ಮ್ಯಾಕ್ ನ ಪಾತ್ರದಲ್ಲಿ  	
* 1980- ಶಾನ್ ಚಿತ್ರದಲ್ಲಿ ಶಾಕಾರವರ ಸಹಾಯಕ, ಜಗ್ಮೋಹನ್ 	ಪಾತ್ರದಲ್ಲಿ

ವರ್ಗ:ಭಾರತೀಯ ಚಲನಚಿತ್ರ ನಟರು
ದೇವರಕೊಂಡರೆಡ್ಡಿ

**ಡಾ. ದೇವರ ಕೊಂಡಾರೆಡ್ಡಿ**  ಕನ್ನಡ ಭಾಷೆಯ ವಿದ್ವಾಂಸರು, ಶಾಸನ ಶಾಸ್ತ್ರಜ್ಞರು, ವಾಸ್ತುಶಿಲ್ಪ, ಶಾಸ್ತ್ರ ಸಾಹಿತ್ಯದಲ್ಲಿ ಪರಿಣಿತರು, ಸಂಶೋಧಕರು ಹಾಗೂ ಹಂಪಿ ಕನ್ನಡ ವಿಶ್ವವಿದ್ಯಾಲಯದ ಪ್ರಾಧ್ಯಾಪಕರಾಗಿ, ಮಾರ್ಗದರ್ಶಿಗಳಾಗಿ, ಸಮಾಜ ವಿಜ್ಞಾನಗಳ ನಿಕಾಯದ ಡೀನ್ ಆಗಿ ಸೇವೆ ಸಲ್ಲಿಸಿದ್ದಾರೆ.

### ಜನನ
ಇವರು ೧೯೪೮ ರ ಮೇ ೧೦ ರಂದು ಬೆಂಗಳೂರಿನ ಅನೇಕಲ್ ತಾಲೂಕಿನ ವಣಕನಹಳ್ಳಿಯಲ್ಲಿ ಜನಿಸಿದರು. ತಂದೆ ಮುನಿಸ್ವಾಮಿರೆಡ್ಡಿ, ತಾಯಿ ತಿಮ್ಮಕ್ಕ.

### ಶಿಕ್ಷಣ
ಇವರು ಬೆಂಗಳೂರು ವಿಶ್ವವಿದ್ಯಾಲಯದಲ್ಲಿ ಕನ್ನಡ ಸ್ನಾತಕೋತ್ತರ ಪದವಿ ಪಡೆದರು.ನಂತರ 
೧೯೯೩ ರಲ್ಲಿ  **ತಲಕಾಡಿನ ಗಂಗರ ದೇವಾಲಯಗಳು: ಒಂದು ಅಧ್ಯಯನ**ಎಂಬ ವಿಷಯ ಪ್ರೌಢ ಪ್ರಬಂಧಕ್ಕೆ ಬೆಂಗಳೂರು ವಿಶ್ವವಿದ್ಯಾಲಯ ಡಾಕ್ಟರೇಟ್ ಪದವಿಯನ್ನು ನೀಡಿತು.  
### ವೃತ್ತಿ ಜೀವನ
ಇವರು ಕನ್ನಡ ಉಪನ್ಯಾಸಕರಾಗಿ, ಕನ್ನಡ ಸಾಹಿತ್ಯ ಪರಿಷತ್ತಿನ ಸಂಶೋಧನಾ ವಿಭಾಗದ ಮುಖ್ಯಸ್ಥರಾಗಿ, ಕರ್ನಾಟಕ ಗೆಜೆಟಿಯರ್ ಇಲಾಖೆಯಲ್ಲಿ ಅನ್ವೇಷಕರಾಗಿ ಕೆಲಸ ಮಾಡಿದರು. ನಂತರ ಕನ್ನಡ ವಿಶ್ವವಿದ್ಯಾಲಯದ ಶಾಸನ ಶಾಸ್ತ್ರ ವಿಭಾಗದಲ್ಲಿ ಸೇವೆ ಸಲ್ಲಿಸಿದ್ದಾರೆ.

ಶಾಸನಗಳ ಲಿಪಿ ಮತ್ತು ಪಠ್ಯ ವಿಶ್ಲೇಷಣೆಯಲ್ಲಿ ಅವರು ನುರಿತಿದ್ದಾರೆ. ಹಲ್ಮಿಡಿ ಶಾಸನ ಮತ್ತು ತಮಟಕಲ್ಲು ಶಾಸನಗಳನ್ನು ಕುರಿತು ಅವರು ಮಾಡಿರುವ ವಿಶ್ಲೇಷಣೆ ವಿಶಿಷ್ಟವಾದುದು. ಅವರ 'ತಲಕಾಡಿನ ಗಂಗರ ದೇವಾಲಯಗಳು: ಒಂದು ಅಧ್ಯಯನ' ಎಂಬ ಪ್ರೌಢ ಪ್ರಬಂಧವು ಶಾಸನಗಳ ಹಿನ್ನೆಲೆಯಲ್ಲಿ ಮಾತ್ರವಲ್ಲದೆ, ವ್ಯಾಪಕ ಕ್ಷೇತ್ರಕಾರ್ಯದ ಮೂಲಕ ರಚಿತವಾದ ಒಂದು ಮೌಲಿಕ ಕೃತಿ.  ಗಂಗರ ಶಿಲ್ಪಕಲೆಯ ಕುರಿತು ಅಧಿಕೃತವಾಗಿ ಮಾತನಾಡಬಲ್ಲವರು ದೇವರಕೊಂಡರೆಡ್ಡಿ. 
                         
ಹಂಪಿಯ ಕನ್ನಡ ವಿ.ವಿಯ ಪರವಾಗಿ ಕ್ಷೇತ್ರಕಾರ್ಯ ನಡೆಸಿ ಬಳ್ಳಾರಿ, ಕೊಪ್ಪಳ, ರಾಯಚೂರು, ಬೀದರ್ ಮತ್ತು ಬಾಗಲಕೋಟೆ ಜಿಲ್ಲೆಗಳ ಶಾಸನ ಸಂಪುಟಗಳನ್ನು ಪ್ರಕಟಿಸಿದ್ದಾರೆ. ಲಿಪಿಯ ಹುಟ್ಟು ಮತ್ತು ಬೆಳವಣಿಗೆ ಅವರ ಇನ್ನೊಂದು ಕೃತಿಯಾಗಿದ್ದು ಜಗತ್ತಿನ ಎಲ್ಲ ಲಿಪಿಗಳ ಹಿನ್ನೆಲೆಯಲ್ಲಿ ಲಿಪಿಯ ಹುಟ್ಟು ಮತ್ತು ಬೆಳವಣಿಗೆಯನ್ನು ಕುರಿತು ಹೇಳುತ್ತದೆ. ಈ ಕೃತಿಗೆ ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಬಹುಮಾನ ದೊರೆತಿದೆ.

### ಕೃತಿಗಳು
*ಲಿಪಿಯ ಹುಟ್ಟು ಮತ್ತು ಬೆಳವಣಿಗೆ      
*ಗಂಗರ ಶಿಲ್ಪಕಲೆ                 
*ಕರ್ನಾಟಕ ಶಾಸನಗಳಲ್ಲಿ ಶಾಪಾಶಯ     
*ಶ್ರವಣ ಬೆಳಗೊಳದ ಬಸದಿಗಳ ವಾಸ್ತುಶಿಲ್ಪ  
*ಶಾಸ್ತ್ರ ಸಾಹಿತ್ಯ                 
*ಕರ್ನಾಟಕ ಜೈನ ಶಾಸನಗಳು (೪ ಸಂಪುಟಗಳು) 
*ತುಳುನಾಡಿನ ಜೈನ ಶಾಸನಗಳು 
*ಬನ್ನೇರುಘಟ್ಟ ದರ್ಶನ
*ಹಂಪಿ ಸಂಪುಟ: ಕಲೆ, ಕ್ರೀಡೆ, ಕೌಶಲ      
### ಡಾಕ್ಟರ್ ಪದವಿ
*ತಲಕಾಡಿನ ಗಂಗರ ದೇವಾಲಯಗಳು: ಒಂದು ಅಧ್ಯಯನ (೧೯೯೩)          
### ಅಭಿನಂದನ ಗ್ರಂಥ
*ಗುಣ ಮಧುರ

### ಪ್ರಶಸ್ತಿಗಳು
*ಲಿಪಿಯ ಹುಟ್ಟು ಮತ್ತು ಬೆಳವಣಿಗೆ ಕೃತಿಗೆ ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ

## ಉಲ್ಲೇಖಗಳು
ವರ್ಗ:ಲೇಖಕರು
ಸಲೋನಿ ದಾಯಿನಿ

thumb|right|250px|'ಸಲೋನಿ ದಾಯಿನಿ'
(ಜನನ : ೧೯, ಜೂನ್, ೨೦೦೧)
ಭಾರತೀಯ ಟೆಲಿವಿಶನ್ ಕ್ಷೇತ್ರದಲ್ಲಿ, ಪ್ರಸ್ತುತಪಡಿಸಲಾಗುತ್ತಿರುವ 'ರಿಯಾಲಿಟಿ ಶೋ'ಗಳಲ್ಲಿ  ಮಿಂಚುತ್ತಿರುವ ಬಾಲ-ಕಲಾಕಾರರಲ್ಲಿ ಹೆಚ್ಚು ಕಲಾಪ್ರೌಢಿಮೆ ಮತ್ತು ಉತ್ಸಾಹಗಳನ್ನು ಪ್ರದರ್ಶಿಸುತ್ತಿರುವ, ಹಾಗೂ ಎಲ್ಲರ ಬಾಯಿನಲ್ಲೂ ’ಗಂಗೂಬಾಯ್’ ಎಂದು ಪ್ರಸಿದ್ಧಳಾಗಿರುವ ೮ ವರ್ಷ ವಯಸ್ಸಿನ ಪುಣೆಯ ಹುಡುಗಿ, 'ಸಲೋನಿ' ದಿನದಿಂದ ದಿನಕ್ಕೆ ತನ್ನ ನಟನೆಯಿಂದ ಪ್ರೇಕ್ಷಕರೆಲ್ಲರ ಮನಸ್ಸನ್ನು ಜಯಿಸಿದ್ದಾಳೆ. ಸಲೊನಿ,ಪುಣೆಯ, ಸೇಂಟ್ ಹೆಲೆನಾ ಹೈಸ್ಕೂಲ್ ನಿಂದ ಮುಂಬೈಗೆ ಬಂದ ಕಲಾವಿದೆ.
## ಗ್ರಾಮೀಣ ಮರಾಠಿ-ಹೆಂಗಸೊಬ್ಬಳ ಪಾತ್ರವನ್ನು (ಗಂಗೂ ಬಾಯಿ) ಅತ್ಯಂತ ಯಶಸ್ವಿಗೊಳಿಸಿದಳು
thumb|right|180px|ಸಲೋನಿ ದಾಯಿನಿ
ಸಲೋನಿ, ಗಂಗೂ ಬಾಯಿ ಭಾರತದ ಒಬ್ಬ  ಅತಿ ಚಿಕ್ಕವಯಸ್ಸಿನ ನಟಿ. ಬಹುಶಃ ದೂರದರ್ಶನ ವಲಯದಲ್ಲಿ ಇದುವರೆಗೆ ಇಷ್ಟು ಚಿಕ್ಕವಯಸ್ಸಿನ ತಾರೆ ಬಂದೇ ಇರಲಿಲ್ಲ. ೨೦೦೯ ರ ಕಲರ್ಸ್ ವಾಹಿನಿಯವರು ಪ್ರಸ್ತುತಪಡಿಸಿದ, ಕಾಮೆಡಿ ರಿಯಾಲಿಟಿ-ಶೋ, ಛೋಟೆ ಮಿಯ, ಬಡೆ ಮಿಯಾದಲ್ಲಿ ಭಾಗವಹಿಸಿದ ಅತ್ಯಂತ ಕಿರಿಯ ಕಲಾವಿದೆಯೆಂದು ಹೆಸರುಪಡೆದಿದ್ದಾಳೆ. ಜೂನ್ ೨೧, ೨೦೦೯ರಲ್ಲಿ, ಇವಳ ಹಾಗೂ ರಾಜೀವ್ ಠಾಕುರ್ ಇವರಿಬ್ಬರ ಜೋಡಿಯನ್ನು, ’ಛೋಟೆ ಮಿಯ, ಬಡೆ ಮಿಯಾ’ ಬಹುಮಾನಕ್ಕೆ ಹಕ್ಕುದಾರರೆಂದು ಘೋಷಿಸಲಾಯಿತು.
೩ ನೇ ವಯಸ್ಸಿನಲ್ಲಿದ್ದಾಗಲೇ ಮರಾಠಿ ಹಿಂದಿ ಚಿತ್ರಗಳಲ್ಲಿ ನಟನೆಯ ಪ್ರಾರಂಭವಾಗಿತ್ತು. ಕ್ಯಾಮರಾಕ್ಕೆ ಭಂಗಿಗಳನ್ನು ನೀಡಲು ಅರಿತಿದ್ದಳು. ’ಡಿಸ್ನಿ-ಫಿಲ್ಮ್ಸ್'ಗೆ ಒಂದು ಮ್ಯೂಸಿಕ್ ಆಲ್ಬಂನನ್ನು ತಯಾರಿಸಿಕೊಟ್ಟಿದ್ದಾಳೆ. ರಾಜಕಾರಣಿಗಳನ್ನು ಮತ್ತು ಚಲನಚಿತ್ರ ನಟ-ನಟಿಯರ ಹಾವಭಾವಗಳನ್ನು ನಕಲುಮಾಡಿ ತೋರಿಸುವ ಕಲೆ ಕರಗತವಾಗಿದೆ.

## ’ಕ್ಯಾ ಆಪ್ ಪಾಂಚ್ವಿ ಪಾಸ್ ಸೆ ತೇಜ್ ಹೈ’ ಪ್ರೊಮೊಸ್ ನಲ್ಲಿ ಪಾಲ್ಗೊಂಡಿದ್ದಾಳೆ
ಶಾರೂಖ್ ಖಾನರ, ’ಕ್ಯಾ ಆಪ್ ಪಾಂಚ್ವಿ ಪಾಸ್ ಸೆ ತೇಜ್ ಹೈ’ ಪ್ರೊಮೊಸ್ ನಲ್ಲಿ ಭಾಗವಹಿಸಿ ಎಲ್ಲರ ಮನ್ನಣೆಗಳಿಸಿದಳು. ಅಪಾರ ಜ್ಞಾಪಕ ಶಕ್ತಿಯನ್ನು ಸಲೋನಿ ಹೊಂದಿದ್ದಾಳೆ.
ಯಾವುದೇ ಭಾಷೆಯ ದೂರದರ್ಶನದ ಧಾರಾವಾಹಿಗಳಲ್ಲಿ ನಟಿಸಲು ಸಲೋನಿ ಇಚ್ಛಿಸುವುದಿಲ್ಲ. ಬಹಳಷ್ಟು ಸಮಯ ವ್ಯಯವಾಗುವುದರಿಂದ, ಹೆಚ್ಚಾಗಿ 'ರಿಯಾಲಿಟಿ ಶೋ' ಅಥವಾ 'ಚಲನಚಿತ್ರ'ಗಳಲ್ಲಿ ಪಾತ್ರವಹಿಸಲು ಇಷ್ಟಪಡುತ್ತಾಳೆ.

## 'ನೋ ಪ್ರಾಬ್ಲೆಮ್'ನಲ್ಲಿ ಒಂದು ಪುಟ್ಟಪಾತ್ರ
ಇತ್ತೀಚೆಗೆ ದಕ್ಷಿಣ ಆಫ್ರಿಕದಲ್ಲಿ ಚಿತ್ರೀಕರಣಗೊಂಡ, ಅನೀಸ್ ಬಝ್ಮಿಯವರ ಚಿತ್ರ,'ನೋ ಪ್ರಾಬ್ಲೆಮ್,' ನಲ್ಲಿ ಒಂದು ಪುಟ್ಟಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾಳೆ. ಪ್ರಿಯಾಂಕ ಛೋಪ್ರ, ಹೃತಿಕ್ ರೋಶನ್, ಸೋನಿಯ ಗಾಂಧಿ, ಹೇಮಾ ಮಾಲಿನಿ, ಮಿಥುನ್ ಚಕ್ರವರ್ತಿ ಮುಂತಾದವರನ್ನು ಇಷ್ಟ.ಪಡುತ್ತಾಳೆ. ಸಲೋನಿಗೆ ಪ್ರಾಣಿಗಳನ್ನು ಕಂಡರೆ ಪ್ರೀತಿ. ಅವಳ ಮುದ್ದಿನ ನಾಯಿ ಸರಾ ಮನೆಯಲ್ಲಿದೆ. ಅದಕ್ಕಾಗಿ ಅವಳು 'ವೆಟರ್ನೆರಿ ಡಾಕ್ಟರ್' ಆಗ ಬಯಸುತ್ತಾಳೆ. ಸಲೋನಿಯ ತಾಯಿ ಡಾ. ಸಂಯೋಗಿತ ಮುಂಬೈನಲ್ಲಿ, 'ಕ್ಲಿನಿಕಲ್ ಸೈಕೊಲೊಜಿಸ್ಟ್' ಆಗಿದ್ದಾರೆ.

## ಸಲೋನಿಗೆ 'ಆಟೋಗ್ರಾಫ್' ಕೊಡಲು ಬಲು-ಆಸೆ
ಎಷ್ಟು ಜನ ಅವಳ ಪ್ರಿಯ ವೀಕ್ಷಕರು ಬಂದು ಕೇಳಿದರೂ 'ಆಟೊಗ್ರಾಫ್' ಕೊಡಲು ನಿರಾಕರಿಸುವುದಿಲ್ಲ. ಮೃದು ಸ್ವಭಾವದ ಸಲೋನಿ, ಹೆಚ್ಚುಮಾತಾಡಲು ಇಷ್ಟಪಡುವುದಿಲ್ಲ.ನಾಚಿಕೆಸ್ವಭಾವ. ಅವಳು, ಈಜುವುದು, ಸೈಕಲ್ ಹೊಡೆಯುವುದು, ಸ್ಕೇಟಿಂಗ್, ಬ್ಯಾಡ್ಮಿಂಟನ್ ಆಟಗಳಲ್ಲಿ ಆಸಕ್ತೆ. ತನ್ನ ಬಿಡುವಿನ ವೇಳೆಯಲ್ಲಿ ತಾನುನಟಿಸಿರುವ ಧಾರಾವಾಹಿಗಳನ್ನು ಮತ್ತೆ ತಿದ್ದುವುದು, ಸರಿಪಡಿಸುವುದು, ಮುಂತಾದ ಕೆಲಸಗಳಲ್ಲಿ ವ್ಯಸ್ತರಾಗಿರುತ್ತಾಳೆ.
## 'ಹೊಸ ರಿಯಾಲಿಟಿ ಶೋ ಚಕ್ ಧೂಂ-ಧೂಂ' ನಲ್ಲಿ ಭಾಗವಹಿಸಿದ್ದಾಳೆ
'ಕಲರ್ಸ್ ಟೆಲಿವಿಶನ್ ಶೋ', 'ಚೆಕ್ ಧೂಂ ಧೂಂ' ಎಂಬ ಹೊಸ ಸೀರಿಯಲ್ ನಲ್ಲಿ 'ಸಹ-ಹೋಸ್ಟ್' ಆಗಿ ಕಾರ್ಯನಿರ್ವಹಿಸುತ್ತಿದ್ದಾಳೆ.

## ಸಂಪರ್ಕಿಸಲು ಬೇಕಾದ ಕೊಂಡಿಗಳು
* ^ a b "Meet the youngest comic star on TV". Retrieved 2009-06-21.
* http://www.livehindustan.com/news/lifestyle/showtime/50-58-77427.html

ವರ್ಗ:ಕಿರುತೆರೆ ನಟರು
ಇಳಾ ಭಟ್

**ಇಳಾ ಭಟ್** (ಜನನ: ೭ ಸೆಪ್ಟೆಂಬರ್ ೧೯೩೩, ಅಹ್ಮದಾಬಾದ್, ಭಾರತ) ಭಾರತೀಯ ಸಾಮಾಜಿಕ-ಕಾರ್ಯಕರ್ತೆ ಮತ್ತು SEWAದ ಸ್ಥಾಪಕಿ. ಇವರು ಭಾರತದ ಬಡ-ಮಹಿಳೆಯರ ಜೀವನಮಟ್ಟವನ್ನು ಹೆಚ್ಚಿಸುವ ದಿಶೆಯಲ್ಲಿ ದೇಣಿಗೆ ನೀಡಿದ್ದು, ಅವರ ಕಾರ್ಯವನ್ನು ಎಲ್ಲರೂ ಗುರುತಿಸಿದ್ದಾರೆ.
## 'ಸ್ವಯಂ ಉದ್ಯೋಗಿ ಮಹಿಳಾ ಸಂಘ,' (ಸೇವಾ) ಸಂಸ್ಥೆಯ ಸ್ಥಾಪನೆ
*('Self Employed Womens' Association,'SEWA')
೭೬ ವರ್ಷ ಹರೆಯದ ’ಇಳಾ ಭಾಟ್’ ರವರು, ಸನ್ ೧೯೭೨ ರಲ್ಲಿ,'ಸ್ವಯಂ ಉದ್ಯೋಗಿ ಮಹಿಳಾ ಸಂಘ,:('ಸೇವಾ')SEWA' ಸಂಸ್ಥೆಯನ್ನು ಸ್ಥಾಪಿಸಿದರು. ಇದೊಂದು ’ಟ್ರೇಡ್ ಯೂನಿಯನ್ ಸಂಸ್ಥೆಯಾಗಿದ್ದು’, ೧.೨ ಮಿಲಿಯನ್ ಗೂ ಹೆಚ್ಚು ಸದಸ್ಯರನ್ನು ಹೊಂದಿದೆ. ೧೯೭೪ ರಲ್ಲಿ ’ಇಳಾ’ರವರು, ಒಂದು ’ಸಹಕಾರಿ ಬ್ಯಾಂಕ್’ ಸ್ಥಾಪಿಸಿದರು. ಈ ಬ್ಯಾಂಕಿನ ಕಾರ್ಯವ್ಯಾಪ್ತಿ, ಸುಮಾರು ೩ ಮಿಲಿಯನ್(೩೦ಲಕ್ಷ) ಹೆಣ್ಣುಮಕ್ಕಳ ಜೀವನವನ್ನು ರೂಪಿಸಿ ಸಹಾಯಮಾಡುವಲ್ಲಿ ಯಶಸ್ವಿಯಾಗಿದೆ.

## ಪುರಸ್ಕಾರಗಳು
ಸನ್, ೨೦೧೦ ರ 'ನಿವಾನೋ ಶಾಂತಿ ಪುರಸ್ಕಾರ'ವನ್ನು 'ಇಳಾ ಭಟ್' ರವರಿಗೆ ಕೊಡಲಾಗಿದೆ. ೧೯೮೩ ರಿಂದ ಈ ’ನಿವಾನೋ ಶಾಂತಿ ಫೌಂಡೇಷನ್,’ ನ 'ಕ್ಲೋಡೋ 'ರವರು ತಿಳಿಸಿದಂತೆ, ಪುರಸ್ಕಾರವನ್ನು ಮಹಿಳೆಯರ ಸೇವೆಗಳನ್ನು ಗುರುತಿಸಿ ನೀಡಲಾಗುತ್ತಿದೆ. ಭಾರತದ 'ಭಟ್' ರವರ ಕೆಲಸದಲ್ಲಿ ಧಾರ್ಮಿಕ ಶ್ರದ್ಧೆ, ಉತ್ಸಾಹಗಳಿವೆ, ಸೇವಾಮನೋಭಾವಗಳಿವೆ. ಗಾಂಧೀಜಿಯವರ ಆದರ್ಶದ ಸಾಮಾಜಿಕ ಪರಿವರ್ತನೆ, ಮತ್ತು ಮಹಿಳೆಯರಿಗೆ ಸಿಕ್ಕಬೇಕಾದ ಆರ್ಥಿಕ ಸ್ವಾತಂತ್ರ್ಯಕ್ಕೆ ಒತ್ತು ನೀಡಲಾಗುತ್ತಿದೆ. ಪ್ರಶಸ್ತಿಯಲ್ಲಿ, ೨೧೫,೩೯೦ ಡಾಲರ್ ಗಳ ನಗದು ಬಹುಮಾನ, ಪದಕ, ಮತ್ತು ಪ್ರಶಸ್ತಿಪತ್ರಗಳು ದೊರೆಯುತ್ತವೆ.

## ಇಳಾ ಭಟ್ ತಮ್ಮ ಸಮಾಜಸೇವೆಯನ್ನು ವಿವರಿಸಿದ ಬಗೆ
’ಇಳಾ ಭಟ್’ ತಮ್ಮ ಸೇವಾ ಕಾರ್ಯವನ್ನು ಮಹಿಳೆ, ಕೆಲಸ ಮತ್ತು ಶಾಂತಿ, ಎನ್ನುವ ೩ ಪದಗಳಲ್ಲಿ ಅವರ ಕಥೆ ಮತ್ತು ಫಿಲೊಸೊಫಿಗಳನ್ನು ಅರ್ಥೈಸಿ, ವಿವರಿಸುತ್ತಾರೆ.
## ಉಲ್ಲೇಖಗಳು
ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ವರ್ಗ:೧೯೩೩ ಜನನ
ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು
ವರ್ಗ:ಮ್ಯಾಗ್ಸೆಸೆ ಪ್ರಶಸ್ತಿ ಪುರಸ್ಕೃತರು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಅರ್ಜುನ್ ಭಿಕಾ ಜಾಧವ್

ಈಗಾಗಲೇ ಸೇವಾನಿವೃತ್ತರಾಗಿ, ವಿಶ್ರಾಂತಿ ಜೀವನ ನಡೆಸುತ್ತಿರುವ 'ಅರ್ಜುನ್ ಭಿಕಾ ಜಾಧವ್', ಮಹಾರಾಷ್ಟ್ರದ ’ಉಸ್ಮಾನಾಬಾದ್’ ಜಿಲ್ಲೆಯ, ’ತುಳ್ಜಾಪುರ’ದಲ್ಲಿ ವಾಸಿಸುತ್ತಿದ್ದಾರೆ. ೧೯೯೬ ರಲ್ಲಿ ಜಾಧವ್, ’ಪುಣೆಯ ಯರವಾಡ ಜೈಲ್’ ನಲ್ಲಿ, ’ಹ್ಯಾಂಗ್ ಮನ್’ ಆಗಿ ಕೆಲಸಮಾಡಿ ಸೇವಾನಿವೃತ್ತರಾದರು. ೨ ವರ್ಷಗಳ ಹಿಂದೆ ಜಾಧವ್ ಪಾರ್ಷ್ವ-ವಾಯು ಪೀಡಿತರಾಗಿ ಈಗ ಚೇತರಿಸಿಕೊಳ್ಳುತ್ತಿದ್ದಾರೆ.
## 'ಅರ್ಜುನ್ ಭಿಕಾ ಜಾಧವ್ ರವರ, ವೃತ್ತಿಜೀವನದ ಆರಂಭ
ಮಹಾರಾಷ್ಟ್ರ ರಾಜ್ಯದ 'ಸೋಲಾಪುರ್' ಜಿಲ್ಲೆಯ', ಯಾವ್ಲಿ ಗ್ರಾಮದ ಕೃಷಿ ಕಾರ್ಮಿಕರೊಬ್ಬರ ಮಗನಾಗಿ ಜನಿಸಿದ ಜಾಧವ್, ೭ ನೇ ತರಗತಿಯವರೆಗೆ ಓದಿದ್ದರು. ಮಾರ್ಚ್, ೧೯೬೩ ರಲ್ಲಿ ಶಾಲೆಯನ್ನು ಬಿಟ್ಟು, ಪುಃಣೆಯ ಯರವಾಡ ಜೈಲಿನ ’ಹ್ಯಾಂಗ್ ಮನ್’ ಕೆಲಸಕ್ಕೆ ಭರ್ತಿಯಾದರು. ೩ ಮಕ್ಕಳಿರುವ ’ಜಾಧವ್' ರವರಿಗೆ, ೨ ವರ್ಷಗಳ ಹಿಂದೆ ಪತ್ನಿಯ ವಿಯೋಗವಾಯಿತು. ತಿಂಗಳಿಗೆ ೪,೦೦೦ ಪಿಂಚಿಣಿಗಳಿಸುತ್ತಿರುವ 'ಜಾಧವ್', ತಮ್ಮ ಕೈಲಿ ಗಲ್ಲಿಗೇರಿಸಲ್ಪಟ್ಟ ಅಪರಾಧಿಗಳ ಬಗ್ಗೆ ಇಂದಿಗೂ ನೆನೆಸಿಕೊಳ್ಳುತ್ತಾರೆ. ೧೯೬೩ ರಲ್ಲಿ, ಅಪರಾಧಿಯೊಬ್ಬರು, ಜಾಧವ್ ನೇಣುಗಂಬಕ್ಕೆ ಏರಿಸಿದ ಮೊಟ್ಟಮೊದಲ ವ್ಯಕ್ತಿಯಾಗಿದ್ದರು. 
೧೯೯೫ ರಲ್ಲಿ ಮಹಾರಾಷ್ಟ್ರದ, ಸುಧಾಕರ್ ಜೋಶಿ ಯೆಂಬ ತಪ್ಪಿತಸ್ಥನನ್ನು ಗಲ್ಲಿಗೇರಿಸಿದ ಕೆಲಸ, ಅವರ ಸೇವಾವಧಿಯಲ್ಲಿ ಕೊನೆಯ ಪ್ರಕರಣವಾಗಿತ್ತು.
## ಆಪರೇಶನ್ ಬ್ಲ್ಯೂ ಸ್ಟಾರ‍್’ ಕಾರ್ಯಾಚರಣೆ
’ಹರ್ಬಿಂದರ್ ಸಿಂಗ್ ಜಿಂದಾ’ ಮತ್ತು ಸುಖದೇವ್ ಸಿಂಗ್ ಸುಖಾ ೯೯ ಮತ್ತು ೧೦೦ ನೇ ಅಪರಾಧಿಗಳಾಗಿದ್ದರು. ’ಅಮೃತ್ ಸರದ ಸ್ವರ್ಣಮಂದಿರ್’ ನಲ್ಲಿ ಅಡಗಿ ಕುಳಿತಿದ್ದ ’ಖಾಲಿಸ್ಥಾನ್ ಭಯೋತ್ಪಾದಕಿಗಳನ್ನು ಮಂದಿರದಿಂದ ಹೊರಗೆ ಹಾಕಲು, ನಡೆಸಿದ ’ಆಪರೇಶನ್ ಬ್ಲ್ಯೂ ಸ್ಟಾರ‍್’ ಕಾರ್ಯಾಚರಣೆಯ ನೇತೃತ್ವವನ್ನು ವಹಿಸಿಕೊಂಡಿದ್ದ ಜನರಲ್ ಅರುಣ್ ವೈದ್ಯ ರವರನ್ನು ಹತ್ಯೆಮಾಡಿದ್ದಕ್ಕಾಗಿ, ಗಲ್ಲು ಶಿಕ್ಷೆ ವಿಧಿಸಲ್ಪಟ್ಟ ತಪ್ಪಿತಸ್ತರು, ಗಲ್ಲುಶಿಕ್ಷೆಯ ಸಮಯದಲ್ಲೂ ಕೂಗಿ ನುಡಿದ ’ಖಾಲಿಸ್ಥಾನ್ ಜಿಂದಾಬಾದ್ ಘೋಷಣೆ’ ಯನ್ನು ಜಾಧವ್ ಸ್ಮರಿಸಿಕೊಳ್ಳುತ್ತಾರೆ.
## ದೇಶದಲ್ಲಿ 'ಹ್ಯಾಂಗ್ ಮನ್' ಗಳಿಲ್ಲದಿದ್ದಾಗ, ತಾವೇ ಕಾರ್ಯನಿರ್ವಹಿಸುವುದು
ತಮ್ಮ ಸೇವಾವಧಿಯಲ್ಲಿ ೧೦೧ ನೇ ತಪ್ಪಿತಸ್ಥರನ್ನು ನೇಣುಹಾಕುವ ಜವಾಬ್ದಾರಿಯನ್ನು ಸಮರ್ಪಕವಾಗಿ ನಿಭಾಯಿಸಿದರು. ಸುದ್ದಿ ಚಾನೆಲ್ ಗಳಲ್ಲಿ ಪಾಕೀಸ್ತಾನಿ 'ಉಗ್ರಗಾಮಿ ಕಸಬ್' ನನ್ನು ಶಿಕ್ಷೆಯನು ಜಾರಿಗೊಳಿಸಲು 'ಹ್ಯಾಂಗ್ ಮನ್' ಗಳಿಲ್ಲವೆಂಬ ಮಾಹಿತಿ ದೊರೆತಮೇಲೆ ತಾವೇ ಕಸಬ್ ನನ್ನು ಗಲ್ಲಿಗೇರಿಸಲು ಸಿದ್ಧರಾಗುವುದು ದೇಶಸೇವೆಯನ್ನು ಸಲ್ಲಿಸಿದಂತೆ ಎನ್ನುವುದು ಅವರ ಅಭಿಮತವಾಗಿದೆ. ವಯಸ್ಸು ಮತ್ತು ದೇಹದೌರ್ಬಲ್ಯಗಳಿಂದ ಅವರು ದಣಿದಿದ್ದಾರೆ. ಆದರೆ, ಅಪರಾಧಿಯನ್ನು ನೇಣು ಹಾಕುವ ಸಾಮರ್ಥ್ಯ ಇನ್ನೂ ಉಳಿದಿದೆಯೆನ್ನುವುದು ಅವರ ಅಭಿಪ್ರಾಯ. ಗಲ್ಲಿಗೇರಿಸಲು ಬಳಸುವ 'ಹಗ್ಗ'ವನ್ನು ತಯಾರುಮಾಡಲು, ಕನಿಷ್ಟ ೮ ದಿನಗಳ ಅವಧಿ ಬೇಕಾಗುತ್ತದೆ. ವರಿಷ್ಠ-ನಾಗರಿಕರಾಗಿರುವ 'ಜಾಧವ್' ತಮ್ಮ ಇಳಿವಯಸ್ಸಿನಲ್ಲಿ ಸೇವಾನಿವೃತ್ತರಾದಮೇಲೂ ಕೈಗೊಳ್ಳಲು ತಮ್ಮ ಆಸಕ್ತಿಯನ್ನು ತೋರಿಸುತ್ತಿದ್ದಾರೆ. ಅವರಿಗೆ ಈ ಕಾರ್ಯ, 'ದೇಶಸೇವೆ'ಯ ಒಂದು ಕುರುಹಾಗಿ, ಸಮಾಧಾನ ತರುತ್ತಿದೆ.

ವರ್ಗ:ಜನ
ಜಾನ್ ರೊನಾಲ್ದ್ ರಿಯುಲ್ ಟೊಲ್ಕಿನ್,

thumb|J.R.R. Tolkien
**ಜಾನ್ ರೊನಾಲ್ದ್ ರಿಯುಲ್ ಟೊಲ್ಕಿನ್,** (ಜನವರಿ ೧೮೯೨ - ೨ ಸೆಪ್ಟೆಂಬರ್ ೧೯೭೩). ಇವರು ಆಂಗ್ಲ ಭಾಷೆಯ ಲೇಖಕ, ಕವಿ, ಭಾಷಾಶಾಸ್ತ್ರಜ್ಞ ಹಾಗೊ ವಿಶ್ವವಿದ್ಯಾಲಯ ಪ್ರಾಧ್ಯಾಪಕರು ಅಗ್ಗಿದರು. ಇವರಿಗೆ ಖ್ಯಾತಿ ತಂದ್ದದು ಇವರ ಕ್ಲಸಿಕ್ ಕಾಲ್ಪನಿಕ ಲೇಖನಗಳಾದ "ದಿ ಹೊಬಿಟ್", "ದಿ ಲಾರ್ಡ್ ಅಪ್ ದಿ ರಿಂಗ್ಸ್" ಹಾಗು "ಸಿಲ್ಮರಿಲ್ಲಿಯನ್".

ಟೊಲ್ಕಿನ್ ಅವರು ಅಕ್ಸವರ್ಡ್ ವಿಶ್ವವಿದ್ಯಾಲಯದಲ್ಲಿ ರಾಲಿಂಸನ್ ಅಂಡ್ ಬೊಸ್ವೊರ್ತ್ ಅಪ್ ಆಂಗ್ಲೊ-ಸಕ್ಸನ್ ಪ್ರಾಧ್ಯಪಕರಾಗಿ ೧೯೨೫ ರಿಂದ ೧೯೪೫ ರವರಗೆ ಸೇವೆ ಸಲ್ಲಿಸಿದ್ದರು ಹಾಗು ೧೯೪೫ ರಿಂದ ೧೯೫೯ ರವರಗೆ ಆಂಗ್ಲ ಭಾಷೆ ಮತ್ತು ಸಾಹಿತ್ಯದ ಮೆರ್ಟನ್ ಪ್ರಾಧ್ಯಪಕರಾಗಿದ್ದರು. ಇವರು ಸಿ.ಎಸ್.ಲಿವಿಸ್ ರ ನಿಕಟ ಸ್ನೇಹಿತರಾಗಿದ್ದರು-ಇಬ್ಬರು ಇಂಕ್ಲಿಂಗ್ಸ್ ಎಂಬ ಅಸಾಂಪ್ರದಾಯಿಕ ಸಾಹಿತ್ಯ ಚರ್ಚೆ ಸಂಘದ ಸದಸ್ಯರಾಗಿದ್ದರು, ಟೊಲ್ಕಿನ್ ರವರನು ರಾಣಿ ಎಲೆಙಿಬೆತ್ ೨ ರವರು ಬ್ರಿಟಿಶ್ ಸಮ್ರಾಜ್ಯದ ಅನುಶಾಸನದ ಅದಿಪತಿಯಾಗಿ ೨೮-೩-೧೯೭೨ ರಲ್ಲಿ ನೇಮಿಸಿದ್ದರು.

ಇವರ ಮರಣದ ನಂತರ, ಇವರ ಪುತ್ರ ಕ್ರಿಸ್ತೊಪರ್ ಅವರು ತಂದೆಯ ಅನೆಕ ಅಪ್ರಕಟಿತ ಹಸ್ತಲೇಖ, ಲೆಖನೆಗಳನ್ನು ಸರಣಿಯಗಿ ಪ್ರಕಟಿಸಿದರು, ಇದರಲ್ಲಿ ಸಿಲ್ಮರಿಲ್ಲಿಯನ್ ಪ್ರಧಾನವದ್ದದು. "ಸಿಲ್ಮರಿಲ್ಲಿಯನ್", "ದಿ ಹೊಬಿಟ್" ಹಾಗು "ದಿ ಲಾರ್ಡ್ ಅಪ್ ದಿ ರಿಂಗ್ಸ್" ಸೆರಿ "ಆರ್ದ" ಹಾಗು "ಮಿಡ್ಲ್ ಅರ್ಥ್" ಎಂಬ ಕಲ್ಪನಿಕ ಲೊಕವನು ಕುರಿತು ಹಲವು ಕತ, ಕವ್ಯ, ಕಾಲ್ಪನಿಕ ಇತಿಹಾಸ, ಕಲ್ಪಿತ ಭಷೆ ಹಾಗು ಸಾಹಿತ್ಯ ನಿಬಂದಗಳ್ಳನು ಹೊಂದಿದೆ. ಇವರ ಮೊದಲೆ ಹಲವು ಲೆಖಕರು ಕಾಲ್ಪನಿಕ ಕತೆಗಳನು ಪ್ರಕಟಿಸಿದ್ದರು ಆದರು ಟೊಲ್ಕಿನ್ ರ್ "ದಿ ಹೊಬಿಟ್" ಹಾಗು "ದಿ ಲಾರ್ಡ್ ಅಪ್ ದಿ ರಿಂಗ್ಸ್"ರ ಯಶಸು ಈ ಸಾಹಿತ್ಯದ ಪ್ರಕರ ವನ್ನು ಪುನರ್ ಚ್ಯತನ್ಯಗೊಳಿಸಿತು, ಇವರನು ನವೀನ ಕಾಲ್ಪನಿಕ ಸಾಹಿತ್ಯದ ತಂದೆ ಎಂದೆ ಕರಿಯಲಾಗುತದೆ. ೨೦೦೮ ರಲ್ಲಿ ಟೊಲ್ಕಿನ್ ಅವರನ್ನು ೧೯೪೫ ರಿಂದ ೨೦೦೮ ರವರಗಿನ ಶ್ರೇಷ್ಠ ಬ್ರಿಟಿಶ್ ಲೆಖಕರ ಸಾಲಿನಲ್ಲಿ ೬ ನೆ ಸ್ಥಾನ ಕೊಟ್ಟಿತು.
ಬೆವರು

thumb|ಒಬ್ಬ ಓಟಗಾರ್ತಿಯ ಮುಖದ ಬೆವರು
**ಬೆವರು** (ಬಾಷ್ಪವಿಸರ್ಜನೆ, ಅಥವಾ ಡಾಯಫರೀಸಿಸ್) ಸ್ತನಿಗಳ ಚರ್ಮದಲ್ಲಿನ ಸ್ವೇದ ಗ್ರಂಥಿಗಳಿಂದ ವಿಸರ್ಜಿಸಲಾಗುವ, ಮುಖ್ಯವಾಗಿ ನೀರು ಮತ್ತು ವಿವಿಧ ಕರಗಿದ ಘನಪದಾರ್ಥಗಳನ್ನು (ಪ್ರಮುಖವಾಗಿ ಕ್ಲೋರೈಡ್‌ಗಳು) ಹೊಂದಿರುವ ಒಂದು ಪ್ರವಾಹಿ ಪದಾರ್ಥ. ಬೆವರು ರಾಸಾಯನಿಕಗಳು ಅಥವಾ ಕಂಪು ಪದಾರ್ಥಗಳಾದ ನಿಯತ-ಕ್ರೀಸಾಲ್ ಮತ್ತು ಅಭಿಮುಖಿ-ಕ್ರೀಸಾಲ್‌ಗಳನ್ನು ಹೊಂದಿರುವುದರ ಜೊತೆಗೆ ಸಣ್ಣ ಪ್ರಮಾಣದಲ್ಲಿ ಯೂರಿಯಾವನ್ನೂ ಹೊಂದಿರುತ್ತದೆ. ಮಾನವರಲ್ಲಿ, ಬೆವರುವಿಕೆಯು ಮುಖ್ಯವಾಗಿ ಉಷ್ಣನಿಯಂತ್ರಣದ ಒಂದು ಉಪಾಯ, ಜೊತೆಗೆ ಪುರುಷರ ಬೆವರಿನ ಘಟಕಗಳು ಫೆರಮೋನ್‌ನ ಸಂಕೇತಗಳಾಗಿ ಕಾರ್ಯನಿರ್ವಹಿಸಬಲ್ಲವೆಂದು ಪ್ರಸ್ತಾಪಿಸಲಾಗಿದೆ.

ವರ್ಗ:ಶಾರೀರಿಕ ದ್ರವಗಳು
ಚುಚ್ಚುಮದ್ದು

right|thumb|ಕೆಳಚರ್ಮದ ಜೀರ್ಕೊಳವೆ ಚುಚ್ಚುಮದ್ದು
**ಚುಚ್ಚುಮದ್ದು** ಸಾಮಾನ್ಯವಾಗಿ ಶರೀರದೊಳಗೆ ವಸ್ತುವನ್ನು ಒತ್ತಲು ಸಾಕಾಗುವಷ್ಟು ಆಳಕ್ಕೆ ಚರ್ಮದೊಳಗೆ ಚುಚ್ಚಬಹುದಾದಂಥ ಒಂದು ಪೊಳ್ಳಾದ ಸೂಜಿ ಮತ್ತು ಒಂದು ಜೀರ್ಕೊಳವೆಯಿಂದ ದ್ರವವನ್ನು ಶರೀರದೊಳಗೆ ಹಾಕುವ ಒಂದು ಒಳಸೇರಿಸಿಕೆಯ ವಿಧಾನ. ಚುಚ್ಚುಮದ್ದು ಮದ್ದು ಕೊಡಲು ಅಂತ್ರೇತರ (ಪ್ಯಾರೆಂಟರಲ್), ಅಂದರೆ ಅರಗಣಿಯ ಅಂಗವ್ಯೂಹಕ್ಕೆ ಸೇರದ, ಮಾರ್ಗವನ್ನು ಅನುಸರಿಸುತ್ತದೆ. ಚರ್ಮಪದರಗಳ ನಡುವಿನ, ಚರ್ಮದಡಿಯ, ಅಂತಃಸ್ನಾಯು, ಅಂತರಭಿಧಮನಿ, ಅಂತರಸ್ಥಿ, ಮತ್ತು ಅಂತರುದರಪೊರೆ ಚುಚ್ಚುಮದ್ದನ್ನು ಒಳಗೊಂಡಂತೆ, ಚುಚ್ಚುಮದ್ದಿನ ಹಲವಾರು ವಿಧಾನಗಳಿವೆ.

ವರ್ಗ:ಔಷಧ ವಿಜ್ಞಾನ
ವರ್ಗ:ಆರೋಗ್ಯ
ಮಧ್ಯಗೇಹ ಭಟ್ಟ

ಮಧ್ಯಗೇಹ ಎಂಬುದು ನಡಿಲ್ಲಾಯ ಎಂಬ ತುಳು ಭಾಷೆಯ ಪದದ ರೂಪಾಂತರ. ನಡು(ಮಧ್ಯ) ಮನೆಯವನು ಎಂದು ಅದರ ಅರ್ಥ. ಇದು ಒಂದು ಉಪನಾಮ(ಸರ್ ನೇಮ್). ಅವರ ನಿಜವಾದ ಹೆಸರನ್ನು ಮಧ್ವಾಚಾರ್ಯರ ಅಧಿಕೃತ ಜೀವನ ಚರಿತ್ರೆಯನ್ನು ಬರೆದ ನಾರಾಯಣ ಪಂಡಿತಾಚಾರ್ಯರು ತಿಳಿಸದೇ ಇರುವುದು ಬಹಳ ಆಶ್ಚರ್ಯವನ್ನುಂಟು ಮಾಡುತ್ತದೆ. ತಾಯಿಯ ಹೆಸರು ವೇದವತಿ ಎಂಬುದು ಬಾಯಿಂದ ಬಾಯಿಗೆ ಬಂದದ್ದೇ ಆಗಿದೆ; ಹೊರತು ಯಾವುದೇ ಅಧಿಕೃತ ದಾಖಲೆಗಳು ಈ ವಿಷಯದಲ್ಲಿ ಸಿಗುವುದಿಲ್ಲ.

ವರ್ಗ:ತುಳು ನಾಡು
ಒಣಗಿಸಿದ ಹಣ್ಣು

thumb|right
**ಒಣಗಿಸಿದ ಹಣ್ಣು** ಹಣ್ಣಿನ ಸ್ವಲ್ಪ ಭಾಗ ಆರ್ದ್ರತೆಯನ್ನು ತೆಗೆಯಲು, ನೈಸರ್ಗಿಕವಾಗಿ ಅಥವಾ ಆಹಾರ ನಿರ್ಜಲೀಕರಣ ಯಂತ್ರದಂತಹ ಯಂತ್ರದ ಬಳಕೆಯ ಮೂಲಕ, ಒಣಗಿಸಲಾದ ಹಣ್ಣು. ಒಣದ್ರಾಕ್ಷಿಗಳು, ಪ್ರೂನ್‌ಗಳು, ಖರ್ಜೂರಗಳು ಜನಪ್ರಿಯ ಒಣಹಣ್ಣುಗಳ ಉದಾಹರಣೆಗಳು. ಸೇಬಿನ ಹಣ್ಣುಗಳು, ಜರದಾಳುಗಳು, ಬಾಳೆಹಣ್ಣುಗಳು, ಚೆರಿಗಳು, ಕ್ರ್ಯಾನ್‌ಬೆರಿಗಳು, ಅಂಜೂರ, ಕೀವಿಹಣ್ಣು, ಮಾವಿನಹಣ್ಣುಗಳು, ಪರಂಗಿ, ಪೀಚ್‌ಗಳು, ಪೇರ್‌ಗಳು, ಪರ್ಸಿಮನ್‌ಗಳು, ಅನಾನಸ್, ಸ್ಟ್ರಾಬೆರಿಗಳು ಮತ್ತು ಟಮೇಟೋಗಳಂತಹ ಇತರ ಹಣ್ಣುಗಳನ್ನೂ ಒಣಗಿಸಬಹುದು.

ವರ್ಗ:ಒಣಹಣ್ಣು
ವರ್ಗ:ಆಹಾರ
ಎ. ಕೆ. ಹಂಗಲ್

ಅವತಾರ್ ಕಿಶನ್ ಹಂಗಲ್’ ೧೯೧೭ ರಲ್ಲಿ ಪಂಜಾಬಿನ 'ಸಿಯಾಲ್ಕೋಟ್' ನಲ್ಲಿ ಜನಿಸಿದರು. ಹಿಂದಿ ಭಾಷೆಯ ಚಲನಚಿತ್ರ-ವಲಯದಲ್ಲಿ ಅವರನ್ನು ಎಲ್ಲರೂ 'ಎ.ಕೆ.ಹಂಗಲ್'ಎಂದೇ ಕರೆಯುತ್ತಾರೆ. 
## ಎ.ಕೆ.ಹಂಗಲ್ ರವರ ತಂದೆ-ತಾಯಿಗಳು
ಎ.ಕೆ.ಹಂಗಲ್ ರವರ ತಂದೆಯವರ ಹೆಸರು,ಪಂಡಿತ್ ಹರಿ ಕಿಶನ್ ಹಂಗಲ್ 'ಹಂಗಲ್' ರವರ ಬಾಲ್ಯವೆಲ್ಲಾ ಪೆಶಾವರ್ ನಲ್ಲೇ ಕಳೆಯಿತು. ತಮ್ಮ ಚಿಕ್ಕವಯಸ್ಸಿನಲ್ಲೇ ನಾಟಕಗಳಲ್ಲಿ ಕೆಲವು ದೊಡ್ಡ ಪಾತ್ರಗಳನ್ನು ಅಭಿನಯಿಸುತ್ತಾ ಬಂದರು. ಅವರು ಹೊಲಿಗೆಯನ್ನು ತಮ್ಮ ಒಂದು ಪ್ರಮುಖ ವೃತ್ತಿಯನ್ನಾಗಿ ಆರಿಸಿಕೊಂಡಿದ್ದರು. ಭಾರತದ ಸ್ವಾತಂತ್ರ್ಯ ಸಂಗ್ರಾಮದಲ್ಲಿ ಅವರೂ ಸಕ್ರಿಯವಾಗಿ ಪಾಲ್ಗೊಂಡಿದ್ದರು. ಅವರ ತಂದೆಯವರ ಮರಣದ ಬಳಿಕ ಪರಿವಾರದ ಸದಸ್ಯರ ಜೊತೆಯಲ್ಲಿ 'ಪೆಶಾವರ್' ನಿಂದ 'ಕರಾಚಿ'ಗೆ ಬಂದರು. ೧೯೪೯ ರಲ್ಲಿ ದೇಶದ ಬಟವಾಡೆಯ ನಂತರ, ಕರಾಚಿಯ ಜೈಲಿನಲ್ಲಿ ೩ ವರ್ಷಕಳೆದ ಬಳಿಕ, ಅಲ್ಲಿಂದ ಭಾರತಕ್ಕೆ, ಬೊಂಬಾಯಿಗೆ ಬಂದರು. ನಾಟಕದ ಜೊತೆಗಾರರಾಗಿದ್ದ, ಬಲರಾಜ್ ಸಹಾನಿ, ಕೈಫಿ ಅಝ್ಮಿಯವರ ಸಹಿತ, ಅವರಿಬ್ಬರು ಮಾರ್ಕ್ಸ್ ವಾದಿಗಳು. 'IPTA ಗ್ರೂಪ್' ನಲ್ಲಿ ಸೇರಿಕೊಂಡರು.
## ಹಿಂದಿ ಚಿತ್ರರಂಗದ ಪಾದಾರ್ಪಣೆ
ಸನ್ ೧೯೬೬ ರಲ್ಲಿ, ಎ.ಕೆ.ಹಂಗಲ್, ತಮ್ಮ ಸಿನಿಮಾರಂಗದ ಜೀವನವನ್ನು ೫೦ ನೇ ವಯಸ್ಸಿನಲ್ಲಿ  ’ಬಾಸು ಭಟ್ಟಾಚಾರ್ಯ’ ರವರ, ಹಿಂದಿ ಚಲನಚಿತ್ರ, 'ತೀಸ್ರಿ ಕಸಮ್' ನಿಂದ ಶುರುಮಾಡಿದರು. ಎ.ಕೆ.ಹಂಗಲ್ ಜೀವನದುದ್ದಕ್ಕೂ ಒಬ್ಬ ವೃದ್ಧನ ಪಾತ್ರವನ್ನು ಅಚ್ಚುಕಟ್ಟಾಗಿ ನಿರ್ವಹಿಸುತ್ತಾ ಬಂದರು. ಅವರಿಗೆ ತೃಪ್ತಿತಂದ ಅಭಿನಯಗಳು 'ಶೋಲೆ'ಯಲ್ಲಿ ಮತ್ತು 'ಶೌಕೀನ್' ಚಿತ್ರದಲ್ಲಿ ನಟಿಸಿದ ಪಾತ್ರಗಳು. ಹಲವಾರು ಗುಡ್ಡಿ, ಚಿತ್‍ಚೋರ್ ಮುಂತಾದ  ಚಿತ್ರಗಳಲ್ಲಿ ವಿವಿಧ ತರಹದ ಒಳ್ಳೆಯ ಹಿರಿಯ ವ್ಯಕ್ತಿಯ ಪಾತ್ರಗಳನ್ನು ನಿರ್ವಹಿಸಿದರು. ಒಟ್ಟಾರೆ ನಟಿಸಿದ ಚಿತ್ರಗಳು, ೧೨೫ ಕ್ಕೂ ಮಿಗಿಲು.
## ಪ್ರಶಸ್ತಿಗಳು
ಚಿತ್ರರಂಗದ  ಇವರ ಸೇವೆಗಾಗಿ ಇವರಿಗೆ ಹಲವಾರು ಪ್ರಶಸ್ತಿಗಳು ದೊರೆತಿವೆ. ಮುಖ್ಯವಾಗಿ ೨೦೦೬ರಲ್ಲಿ ಇವರಿಗೆ ದೊರೆತ ಪದ್ಮ ಭೂಷಣ ಪ್ರಶಸ್ತಿ ಮುಖ್ಯವಾದುದು.
## ನಿಧನ
ಇವರು ಆಗಸ್ಟ್ ೨೬ ರಂದು ಬೆಳಗ್ಗೆ ೯ರ ಸುಮಾರಿಗೆ  ಮುಂಬಯಿ ನ ಆಶಾ ಪರೇಖ್ ಆಸ್ಪತ್ರೆಯಲ್ಲಿ ತಮ್ಮ ೯೫ ರ ಹರೆಯದಲ್ಲಿ ನಿಧನರಾದರು. 
## ಬಾಹ್ಯ ಸಂಪರ್ಕಗಳು
* 
* The genial revolutionary. *Rediff.com*.
* Marxist who made it good in movies   *ದಿ ಹಿಂದೂ*.

ವರ್ಗ:ಭಾರತೀಯ ಚಲನಚಿತ್ರ ನಟರು
ವರ್ಗ:ಚಲನಚಿತ್ರ ನಟರು
ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು
ತೀರುವೆ ಮನೆ

**ತೀರುವೆ ಮನೆ**ಯು ಹಣಕಾಸು ಮತ್ತು ದ್ರವ್ಯ ನಿಷ್ಪನ್ನ ಭದ್ರತಾ ಪತ್ರಗಳು ಮತ್ತು ಭದ್ರತಾ ಪತ್ರಗಳ ವಹಿವಾಟುಗಳಿಗಾಗಿ ತೀರಿಕೆ ಮತ್ತು ಬಾಕಿತೀರಿಕೆ ಸೇವೆಗಳನ್ನು ಒದಗಿಸುವ ಒಂದು ಹಣಕಾಸು ಸಂಸ್ಥೆ. ಈ ವಹಿವಾಟುಗಳು ಒಂದು ಭವಿಷ್ಯ ವಿನಿಮಯ ಕೇಂದ್ರ ಅಥವಾ ಭದ್ರತಾಪತ್ರ ವಿನಿಮಯ ಕೇಂದ್ರದ ಮೇಲೆ, ಅಥವಾ ವಿನಿಮಯ ಕೇಂದ್ರಗಳ ಹೊರಗೆ ಪ್ರತ್ಯಕ್ಷ ಮಾರುಕಟ್ಟೆಗಳಲ್ಲಿ ನೆರವೇರಿಸಲ್ಪಡಬಹುದು. ಪ್ರತ್ಯಕ್ಷ ವಹಿವಾಟುಗಳ ತೀರಿಕೆಯನ್ನು "ಪ್ರತ್ಯಕ್ಷ ತೀರಿಕೆ" ಎಂದು ಕರೆಯಲಾಗುತ್ತದೆ.

ವರ್ಗ:ಹಣಕಾಸು ಸೇವೆಗಳು
ಮುಕ್ರಿ (ನಟ)

**ಮುಕ್ರಿ** (೫ ಜನವರಿ, ೧೯೨೨-೪ ಸೆಪ್ಟೆಂಬರ್ ೨೦೦೦), ಹಿಂದಿ ಚಿತ್ರಗಳಲ್ಲಿ ಅತಿ ದೀರ್ಘಕಾಲದಿಂದ ಪೋಷಕ ನಟನ ಪಾತ್ರವಹಿಸಿದ ಜನಪ್ರಿಯ ನಟ, ಇವರ ನಿಜವಾದ ಹೆಸರು, ಮುಹಮ್ಮದ್ ಉಮರ್ ಮುಕ್ರಿಯವರು, ೧೯೨೨ ರಲ್ಲಿ ಮಹಾರಾಷ್ಟ್ರದ ಆಲಿಬಾಗ್ ನಲ್ಲಿ ಜನಿಸಿದರು. ೧೯೪೫ ರಲ್ಲಿ,ನಿರ್ಮಿಸಿದ ಚಲನಚಿತ್ರ ಪ್ರತಿಮದಲ್ಲಿ ದಿಲೀಪ್ ಕುಮಾರ್ ರವರ ಜೊತೆ ಅಭಿನಯಿಸಿದ್ದರು. ಪ್ರತಿಮ, ಮುಕ್ರಿಯವರ ಪ್ರಥಮ ಚಿತ್ರ. ಒಟ್ಟಾರೆ ೬೦೦ ಚಿತ್ರಗಳಲ್ಲಿ ೬ ದಶಕಗಳಕಾಲ ನಟಿಸಿದ, ಮುಕ್ರಿಯವರ  ಪಾತ್ರ, ಎಲ್ಲರನ್ನೂ ಬೆರೆಗುಗೊಳಿಸಿತ್ತು.

## ಮುಕ್ರಿಯವರು ಅಭಿನಯಿಸಿದ ಕೆಲವು ಅನುಪಮ ಚಿತ್ರಗಳು
* '.ಮದರ್ ಇಂಡಿಯಾ' (1957),
* ' ಶರಬಿ' (1984),
* 'ಅಮರ್ ಅಕ್ಬರ್ ಅಂತೋನಿ' (1977),
* 'ಲಾವಾರಿಸ್' (1981),
* 'ಬಾಂಬೆ ಟು ಗೋವಾ (1972),
* 'ಗೋಪಿ' (1972),
* 'ಕೊಹಿನೂರ್' (1960) ಮತ್ತು ಹಲವಾರು ಚಿತ್ರಗಳು.
## ಉಲ್ಲೇಖಗಳು
ವರ್ಗ:ಚಲನಚಿತ್ರ ನಟರು
ದೇವನ್ ವರ್ಮ

'ಭಾರತದ ಚಲನಚಿತ್ರ ರಂಗ' ದಲ್ಲಿ, ಹಾಗೂ 'ಟೆಲಿವಿಶನ್ ವಲಯ' ದಲ್ಲಿ  ಒಬ್ಬ ಪೋಶಕನಟನಾಗಿ ಅಭಿನಯಿಸಿದರು. ಅವರ ಹಾಸ್ಯ-ನಟನೆ ಎಲ್ಲರಿಗೂ ಮೆಚ್ಚುಗೆಯಾಗಿತ್ತು. ಅನೇಕ ಪ್ರಖ್ಯಾತ ನಿರ್ಮಾಪಕ, ನಿರ್ದೇಶಕ, ದಿಗ್ಗಜರರಾಗಿದ್ದ ಬಾಸು ಚಟರ್ಜಿ, ಹೃಷಿಕೇಶ್ ಮುಖರ್ಜಿ, ಮತ್ತು ಗುಲ್ಝಾರ್ ಹತ್ತಿರ ಅವರು ಕೆಲಸಮಾಡಿದ್ದಾರೆ.  ತಾವೇ ಸ್ವತಃ ಕೆಲವು ಚಿತ್ರಗಳನ್ನು ತಯಾರಿಸಿ, ನಿರ್ದೇಶನವನ್ನೂ ಮಾಡಿದ್ದಾರೆ. ಬೇಶರಮ್, ಒಂದು ಉತ್ತಮ ಚಿತ್ರ. ದೇವನ್ ವರ್ಮರಿಗೆ, ೩ ಫಿಲ್ಮ್ ಫೇರ್ ಪ್ರಶಸ್ತಿ '(Best Comedian Award)' ಅವರು ನಟಿಸಿದ ಚೋರಿ ಮೇರ ಕಾಮ್ ಚಿತ್ರಕ್ಕೆ ಸಿಕ್ಕಿದೆ.
## ದೇವನ್ ವರ್ಮ ಚಿತ್ರತಯಾರಿಸಿದರು ಸಹಿತ
ಚೋರ್ ಕೆ ಘರ್ ಚೋರ್ ಮತ್ತು ಅಂಗೂರ್ ಕೊನೆಯ ಚಿತ್ರವನ್ನು ನಿರ್ದೇಶಿಸಿದವರು, ಗುಲ್ಝಾರ್ ರವರು, ಇಂದಿಗೂ ಬಾಲಿವುಡ್ ತಯಾರಿಸಿದ ಅತ್ಯಂತ ಉತ್ತಮ ಕಾಮೆಡಿಗಳಲ್ಲೊಂದೆಂದು ದಾಖಲಾಗಿದೆ.

## ಜನನ ಮತ್ತು ಬಾಲ್ಯ
ದೇವನ್ ವರ್ಮ, ೨೩, ಅಕ್ಟೋಬರ್, ಪುಣೆನಗರದಲ್ಲಿ ಜನಿಸಿದರು. ಅಲ್ಲೇ ಅವರು ನವರೋಸ್ ಜಿ ವಾಡಿಯ ಕಾಲೇಜ್ ಫಾರ್ ಆರ್ಟ್ಸ್ ಅಂಡ್ ಸೈನ್ಸ್ ನಲ್ಲಿ (University of Pune), (೧೯೫೩-೫೭), (with Honours) ಪಾಲಿಟಿಕ್ಸ್ ಮತ್ತು ಸೋಶಿಯಾಲಜಿ ಗಳಲ್ಲಿ ಪದವಿಪಡೆದರು.

ವರ್ಗ:ಭಾರತೀಯ ಚಲನಚಿತ್ರ ನಟರು
ವರ್ಗ:ಚಲನಚಿತ್ರ ನಟರು
ವಿದ್ಯುತ್ ಸ್ಥಿರೀಕಾರಕ

thumbnail|ದೀಪ ವ್ಯವಸ್ಥೆಯಲ್ಲಿ ಬಳಸಲಾಗುವ "ಕವಾಟ ಸ್ಥಿರೀಕಾರಕ" (ಚೋದಕ). ದೀಪ ಉಪಕ್ರಮ ಸಾಧನ ಮತ್ತು ಧಾರಕ ಬೇಕಾಗುತ್ತದೆ. 
**ವಿದ್ಯುತ್ ಸ್ಥಿರೀಕಾರಕ**ವು ವಿದ್ಯುತ್ ಪಥದಲ್ಲಿ ಪ್ರವಾಹದ ಪ್ರಮಾಣವನ್ನು ಸೀಮಿತಗೊಳಿಸಲು ಉದ್ದೇಶಿಸುವ ಒಂದು ಸಾಧನ. ಸ್ಥಿರೀಕಾರಕಗಳು ಸಂಕೀರ್ಣತೆಯಲ್ಲಿ ಬಹಳ ಬದಲಾಗುತ್ತವೆ. ಅವು, ಸಾಮಾನ್ಯವಾಗಿ ಸಣ್ಣ ನೀಯಾನ್ ದೀಪಗಳು ಅಥವಾ ಬೆಳಕು ಸೂಸುವ ಡಾಯೋಡ್‌ಗಳಲ್ಲಿ (ಎಲ್ಇಡಿ) ಬಳಸಲಾಗುವ ಒಂದು ಸರಣಿ ರೋಧಕದಷ್ಟು ಸಾಧಾರಣವಾಗಿರಬಹುದು.

ವರ್ಗ:ವಿದ್ಯುನ್ಮಾನ ಜಾಲಗಳು
ವರ್ಗ:ವಿದ್ಯುಚ್ಛಾಸ್ತ್ರ
ಶಕಿಲ

**ಶಕಿಲ**ಹಿಂದಿ ಚಿತ್ರರಂಗದ ಒಬ್ಬ ಒಳ್ಳೆಯ ನಾಯಕಿ-ನಟಿಯಾಗಿ ಹಲವಾರು ಚಿತ್ರಗಳಲ್ಲಿ ನಟ ದೇವಾನಂದ್ ಜೊತೆ ನಟಿಸಿದ್ದಾರೆ.ಇವರು ೧ ಜನವರಿ ೧೯೩೫ ರಲ್ಲಿ ಜನಿಸಿದ್ದಾರೆ. ಆಕೆ ಹೆಚ್ಚಾಗಿ ನಿರ್ದೇಶಕ, ನಿರ್ಮಾಪಕ, ನಟ, ಗುರುದತ್ ರವರ ಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದರು. ಶಕಿಲರವರ ಸೌಂದರ್ಯ ಮತ್ತು ಆಕರ್ಷಣೆ, ಬೇರೆ ನಟಿಯರಿಗಿಂತ ಭಿನ್ನವಾಗಿತ್ತು. ಶಕಿಲ ನಟಿಸಿದ ಹೆಸರಾಂತ ಹಿಂದಿ ಚಿತ್ರಗಳು.
* ಆರ್ ಪಾರ್ (೧೯೫೪)
* ಸಿ.ಐ.ಡಿ (೧೯೫೬)
* ಚೈನ ಟೌನ್(೧೯೬೩)
ಆಗಿನ ಕಾಲದ ಹೆಸರಾಂತ ನಿರ್ದೇಶಕ,ಶಕ್ತಿಸಾಮಂತರು ನಿರ್ಮಿಸಿದ ಚಿತ್ರದಲ್ಲಿ ಶಮ್ಮಿಕಪೂರ್ ನಾಯಕರಾಗಿದ್ದರು. ಅವರ ಜೊತೆ ನಾಯಕಿಯಾಗಿ ಶಕಿಲ ನಟಿಸಿದ್ದರು. ೧೯೬೧-೬೨ ರಲ್ಲಿ ಶಕಿಲ ಮದುವೆಯಾಗಲು ನಿರ್ಧರಿಸಿ, ಅವರ ಗಂಡನ ಜೊತೆಗೆ ಹೊರದೇಶಗಳಲ್ಲಿ, ಪರ್ಯಟನೆಮಾಡಲು ನಿರ್ಧರಿಸಿದರು. ಶಕಿಲ ರವರ ಸೋದರಿ, ನೂರ್ ಜೆಹಾನ್ (ನೂರ್) ಹಿಂದಿ ಚಲನ ಚಿತ್ರರಂಗದ ಹಾಸ್ಯನಟ ಜಾನಿವಾಕರ್ ರನ್ನು ಮದುವೆಯಾದರು.
## ಹೊರ ಸಂಪರ್ಕಗಳು
^ Great Gambler
^ http://www.screenindia.com/old/sep24/film2.htm
^ http://www.thehinduretailplus.com/thehindu/fr/2003/08/01/stories/2003080101240300.htm 

ವರ್ಗ:ಚಲನಚಿತ್ರ ನಟಿಯರು
ಜಾನಿ ವಾಕರ್

(೧೫ ಮೇ, ೧೯೨೩-೨೯ ಜುಲೈ, ೨೦೦೩)
 

ಭಾರತದ ಹಿಂದಿ ಚಿತ್ರರಂಗದಲ್ಲಿ ಹಾಸ್ಯನಟ, ಸುಮಾರು ೩೦೦ ಕ್ಕೂ ಹೆಚ್ಚು ಚಿತ್ರಗಳಲ್ಲಿ ಪೋಷಕನಟನಾಗಿ ನಟಿಸಿ ಎಲ್ಲರ ಅಚ್ಚುಮೆಚ್ಚಾಗಿದ್ದ, ಜಾನಿವಾಕರ್, ರವರ ಮನೆಯ ಹೆಸರು, ಬದ್ರುದ್ದೀನ್ ಜಮಾಲುದ್ದಿನ್ ಕಾಝಿ ಯೆಂದು. ಜನಿಸಿದ್ದು, ಇಂದೂರ್ ನಲ್ಲಿ, ತಂದೆ ಗಿರಣಿಯ ಕಾರ್ಮಿಕ. ತಂದೆಯವರು ಕೆಲಸಮಾಡುತ್ತಿದ್ದ ಗಿರಣಿ ಮುಚ್ಚಿದ್ದರಿಂದ ಅವರು ಬೊಂಬಾಯಿಗೆ ಬರಬೇಕಾಯಿತು. ೧೫ ಜನ ಸದಸ್ಯರ ತುಂಬು ಸಂಸಾರದ ಹೊರೆಯನ್ನು ನಿಭಾಯಿಸಲು ತಂದೆಯವರಿಗೆ ವಿಪರೀತ ಕಷ್ಟವಾಗಿತ್ತು. ೫ ಜನ ಸದಸ್ಯರು ಚಿಕ್ಕವರಾಗಿದ್ದಾಗಲೇ ಮೃತಪಟ್ಟರು.
## ಬೊಂಬಾಯಿನ ಬಿ.ಇ.ಎಸ್.ಟಿ.ಯಲ್ಲಿ ಬಸ್ ಕಂಡಕ್ಟರ್ ಆಗಿ ಸೇವೆಸಲ್ಲಿಸಿದರು
ಬದ್ರುದ್ದೀನ್, ಹಲವೆಡೆ ನೌಕರಿಗಾಗಿ ಅಲೆದು ಅನೇಕ ಕಡೆ ಸಿಕಸಿಕ್ಕ ನೌಕರಿಗಳನ್ನು ಪ್ರಯತ್ನಿಸಿದರು. ಅವರು ಬೊಂಬಾಯಿನಲ್ಲಿ ಬಸ್ ಕಂಡಕ್ಟರ್ಆಗಿ ಕೆಲಸಮಾಡಿದರು. ('Bombay Electric Supply and Transport Undertaking' '(B.E.S.T. Buses) ದಾದರ್ ಮುಖ್ಯ ಶಾಖೆಯಲ್ಲೇ ಹಲವಾರು ವರ್ಷಗಳಕಾಲ ನೌಕರಿಮಾಡಿದರು. ಕೆಲವುವೇಳೆ ಬೇರೆ ಬೇರೆ ಉಪನಗರಗಳ ಕಡೆ ಬಸ್ ರೂಟ್ ಗಳಲ್ಲಿ ಹೋಗಿದ್ದಾರೆ ಸಹಿತ.

ವರ್ಗ: ಭಾರತೀಯ ಚಲನಚಿತ್ರ ನಟರು
ಪ್ರೀತಿ ಗಂಗುಲಿ

'ಪ್ರೀತಿ ಗಂಗೂಲಿ' ಸನ್, ೧೯೭೦-೮೦ ರಲ್ಲಿ ಭಾರತೀಯ ಚಲನಚಿತ್ರ ರಂಗದಲ್ಲಿ ಹಲವಾರು ಹಾಸ್ಯಪಾತ್ರಗಳಿಂದ ಪ್ರೇಕ್ಷಕರ ಮನತಣಿಸಿದ ನಟಿ. ಪ್ರೀತಿ ಗಂಗುಲಿ ಪ್ರಖ್ಯಾತ ನಾಯಕ ನಟ ಅಶೋಕ್ ಕುಮಾರ್ (ದಾದಾಮುನಿ) ಯವರ ಮಗಳು. ಚಲನಚಿತ್ರ ಪರದೆಯಮೇಲೆ'ಪ್ರೀತಿ ಗಂಗುಲಿ' ಯವರನ್ನು ಜನ, ಫ್ರೆನಿ ಸೆತ್ನ ಎಂದು ಗುರುತಿಸುತ್ತಾರೆ. ಅಮಿತಾಬ್ ಬಚ್ಚನ್ ರವರ ಪರಮ ಪ್ರಿಯರಾಗಿ, ಖಟ್ಟಾ-ಮೀಠ ಚಿತ್ರದಲ್ಲಿ 'ಪ್ರೀತಿ ಗಂಗುಲಿ' ಅಭಿನಯಿಸಿದ್ದಾರೆ. 'ಪ್ರೀತಿ ಗಂಗುಲಿ' ಯವರು ಹೆಚ್ಚು ದಪ್ಪಗಿದ್ದಿದ್ದರಿಂದ ಚಲನಚಿತ್ರ ನಿರ್ಮಾಪಕರುಗಳು, ಅವರ ಆಕಾರಕ್ಕೆ ತಕ್ಕದಾದ ಪಾತ್ರಗಳನ್ನು ಹೆಣೆದು ಪ್ರಸ್ತುತಪಡಿಸುತ್ತಿದ್ದರು. ಹಿಂದಿ ಚಿತ್ರದಲ್ಲಿ ಈಗಾಗಲೇ ಹೆಸರುಮಾಡಿದ, ಟುನ್ ಟುನ್, ಗುಡ್ಡಿ ಮಾರುತಿ ಯವರ ಪಾತ್ರವನ್ನು ಹೋಲುವ ಪಾತ್ರಾಭಿನಯ 'ಪ್ರೀತಿ ಗಂಗುಲಿ'ಯವರದು. 'ಪ್ರೀತಿ ಗಂಗುಲಿ' ತಮ್ಮ ತೂಕವನ್ನು ಬಹಳವಾಗಿ ಕಡಿಮೆಮಾಡಿಕೊಂಡರು. ಅವರ ಪ್ರೀತಿಯ ತಂದೆಯವರ ಹೆಸರಿನಲ್ಲಿ ಒಂದು ನಟನ ಕಲೆಯ ಶಾಲೆಯೊಂದನ್ನು ಸ್ಥಾಪಿಸಿದರು.
## ಜನನ ಮತ್ತು ಬಾಲ್ಯ
'ಪ್ರೀತಿ ಗಂಗುಲಿ' ಮೇ, ೭ ನೇ ತಾರೀಖಿನ ದಿನ ಜನಿಸಿದರು. ಮದುವೆಯಾದದ್ದು, ದೇವನ್ ವರ್ಮರನ್ನು,ಕಿಶೋರ್ ಕುಮಾರ್, ಅನೂಪ್ ಕುಮಾರ್, ಆಕೆಗೆ ಚಿಕ್ಕಪ್ಪಂದಿರು. ಸತಿ ದೇವಿ ಆಕೆಗೆ ಅತ್ತೆ.  
## ನಟಿಸಿದ ಚಿತ್ರಗಳು
* Ashiq Banaya Aapne (2005)
* Uttar Dakshin (1987)
* Kranti (1981)
* Thodisi Bewafai (1980)
* Dillagi (1978)
* Khatta Meetha (1978)
* Khel Khel Mein (1975)
## ಬಾಹ್ಯ ಸಂಪರ್ಕಗಳು
* Preeti Ganguly at the Internet Movie Database
* Interview in The Financial Express
## ಉಲ್ಲೇಖಗಳು
ವರ್ಗ:ಭಾರತೀಯ ಚಲನಚಿತ್ರ ನಟರು
ವರ್ಗ:ಚಲನಚಿತ್ರ ನಟಿಯರು
ಬೊಮನ್ ಇರಾನಿ

thumb|ಬೊಮನ್ ಇರಾನಿ
(೧, ಅಕ್ಟೋಬರ್, ೧೯೫೭,)
ಒಬ್ಬ ಫೋಟೋಗ್ರಾಫರ್ ಮತ್ತು ಭಾರತೀಯ ಚಿತ್ರರಂಗದಲ್ಲಿ ಒಳ್ಳೆಯ ಪೋಷಕ-ನಟರಾಗಿ ತಮ್ಮ ಅನುಪಮ ಕೊಡುಗೆಯನ್ನು ನೀಡುತ್ತಿದ್ದಾರ‍ೆ. ಬೊಂಬಾಯಿನಲ್ಲಿ ಜನಿಸಿದ **ಬೊಮನ್ ಇರಾನಿ**ಯವರು, ಮೊದಲು ಪಾದಾರ್ಪಣೆಮಾಡಿದ್ದು ರಂಗಭೂಮಿಯಲ್ಲಿ. ಸನ್ ೨೦೦೦ ದಲ್ಲಿ ತಮ್ಮ ೪೪ ನೆ ವಯಸ್ಸಿನಲ್ಲಿ ಚಲನಚಿತ್ರರಂಗಕ್ಕೆ ’ಜೋಶ್’ ಎಂಬ ಚಿತ್ರದಲ್ಲಿ ಪಾದಾರ್ಪಣೆ ಮಾಡಿದರು. ಗಾಯಕರಾಗುವ ಕನಸು ಅವರಿಗೆ ಬಹಳ ವರ್ಷಗಳಿಂದ ಇತ್ತು. ಅವರ ಹಾಡುಗಾರಿಕೆಯಲ್ಲಿ ಪ್ರಾವೀಣ್ಯತೆಯನ್ನು ಅರಿಯಲು, ಬಹಳ ವರ್ಷಗಳೇ ಬೇಕಾಯಿತು. ಒಂದು ಪ್ರಶಸ್ತಿಪ್ರದಾನ ಸಮಾರಂಭವೊಂದರಲ್ಲಿ 'ಬೊಮನ್ ಇರಾನಿಯವರು', ೩ ಈಡಿಯೆಟ್ಸ್ ಚಿತ್ರದ ಗೀತೆ,'ಗೀವ್ ಮಿ ಸಮ್ ಸನ್ ಶೈನ್' ಎಂಬಹಾಡನ್ನು ಹಾಡಿದ್ದರು. ಅದಕ್ಕಾಗಿ ರಾಗಸಂಯೋಜಕ ರಾಜು ಸಿಂಗ್ ರಿಂದ ಗಿಟಾರ್ ನುಡಿಸಲು ಮತ್ತು ಸ್ವರ ಬದಲಾವಣೆಯ ತರಬೇತಿಯನ್ನೂ ಪಡೆದಿದ್ದರು. 
## 'ಮುನ್ನಾಭಾಯಿ ಎಮ್.ಬಿ.ಬಿ.ಎಸ್' ಚಿತ್ರದ ನಟನೆ, ಇರಾನಿಯವರ ಪ್ರತಿಭೆಗೆ ಒಂದು ನಿದರ್ಶನ
ಸನ್, ೨೦೦೩ ರಲ್ಲಿ 'ಮುನ್ನಭಾಯಿ ಎಮ್.ಬಿ.ಬಿ.ಎಸ್' ಎಂಬ ಚಿತ್ರದಲ್ಲಿ ಅವರ ನಟನೆಗೆ ಮಹತ್ವ ದೊರೆಯಿತು. ಹಾಗೆಯೇ ಲಗೆ ರಹೊ ಮುನ್ನಾ ಭಾಯಿ ಚಿತ್ರದಲ್ಲಿ ಅವರಿಗೆ ಪ್ರಶಸ್ತಿಗೆ ಹೆಸರನ್ನು ಸೂಚಿಸಲಾಯಿತು. '(IIFA award nominations') ಅಮೀರ್ ಖಾನ್ ನಿರ್ಮಿಸಿದ, '೩ ಈಡಿಯೆಟ್ಸ್' ಚಿತ್ರದಲ್ಲಿ 'ಫಿಲ್ಮ್ ಫೇರ್ ಅವಾರ್ಡ್', ಹಾಗೂ 'ಸ್ಟಾರ್ ಸ್ಕ್ರೀನ್ ಅವಾರ್ಡ್' ಬಂತು.

ವರ್ಗ: ಭಾರತೀಯ ಚಲನಚಿತ್ರ ನಟರು
ವರ್ಗ:ಬಾಲಿವುಡ್
ನಿರೂಪ ರಾಯ್

(**ದಪ್ಪಗಿನ ಅಕ್ಷರ**ಜನವರಿ,೪, ೧೯೩೧-ಅಕ್ಟೋಬರ್, ೧೩, ೨೦೦೪)

**ನಿರೂಪ ರಾಯ್** ರವರು ಹಿಂದಿ ಚಲನಚಿತ್ರಗಳಲ್ಲಿ ತಮಗೆ ಒಪ್ಪಿಸಿದ ಪಾತ್ರಗಳನ್ನು ಅತ್ಯಂತ ಸೊಗಸಾಗಿ ನಿಭಾಯಿಸಿದ ನಟಿಯೆಂದು ರಸಿಕರು ಮನಗಂಡಿದ್ದಾರೆ.  ಬಾಲಿವುಡ್ ನ ಎಲ್ಲ ನಾಯಕ ನಟರೂ ನಿರೂಪರವರೇ ತಮ್ಮ ತಾಯಿಯಾಗಲು ಇಚ್ಛಿಸುತ್ತಾರೆ. ತ್ಯಾಗ, ಬಲಿದಾನ, ಮತ್ತು ಅನುಪಮ ಪ್ರೀತಿಯ ಪ್ರತೀಕವಾದ ತಾಯ್ತನವನ್ನು ತೆರೆಯಮೇಲೆ ಅವರಷ್ಟು ಸೊಗಸಾಗಿ ಅಭಿನಯಿಸುವ ನಟಿಯರು ವಿರಳ. ಹಿಂದಿನ ಹಲವು ಚಿತ್ರಗಳಲ್ಲಿ ನಾಯಕಿಯಾಗಿ ತಮ್ಮ ಅತ್ಯುತ್ತಮ ಪ್ರದರ್ಶನ ನೀಡಿದ್ದಾರೆ.
## ನಾಯಕ ನಟರೆಲ್ಲಾ ಬೇಡುವುದು ತಮಗೆ ನಿರೂಪರವರೇ ತಾಯಿಯಾಗಲೆಂದು
೧೯೭೦ ಮತ್ತು ೮೦ ರ ಸಮಯದಲ್ಲಿ ನಾಯಕ ನಟರ ತಾಯಿಯ ಪಾತ್ರವನ್ನು ಸಮರ್ಥವಾಗಿಯೂ ನೈಜವಾಗಿಯೂ ಅಭಿನಯಿಸಿ, ರಸಿಕರ ಮನಸ್ಸನ್ನು ಸಂತೋಷಪಡಿಸಿದ ಹೆಗ್ಗಳಿಕೆಗೆ ಅವರು ಪಾತ್ರರಾಗಿದ್ದಾರೆ. ೫೦ ವರ್ಷಗಳ ರಂಗಭೂಮಿಯ ಸೇವೆಯಲ್ಲಿ ಸುಮಾರು ೨೫೦ ಚಲನಚಿತ್ರಗಳಲ್ಲಿ ತಮ್ಮ ಅನುಪಮ ಪ್ರದರ್ಶನವನ್ನು ಕೊಟ್ಟಿದ್ದಾರೆ. ಹಿಂದಿ ಚಿತ್ರವಲಯದಲ್ಲಿ ಅತಿಯಾದ ಕಷ್ಟ, ಕಾರುಣ್ಯಗಳಲ್ಲಿ ಬಳಲಿದ ಪಾತ್ರಗಳನ್ನು ನಟಿಸಿ ಎಲ್ಲರ ಗಮನ ಸೆಳೆದಿದ್ದಾರೆ.

ವರ್ಗ: ಭಾರತೀಯ ಚಲನಚಿತ್ರ ನಟರು
ವರ್ಗ:೧೯೩೧ ಜನನ
ವರ್ಗ:೨೦೦೪ ನಿಧನ
ಅಸಿತ್ ಸೆನ್

**ಅಸಿತ್ ಸೇನ್** (೧೯೧೭-೧೯೯೩) ೧೯೫೩ ಮತ್ತು ೧೯೯೬, ರ ಸಮಯಾವಧಿಯಲ್ಲಿ ಬಾಲಿವುಡ್ ಚಿತ್ರರಂಗದಲ್ಲಿ ಸುಮಾರು ೨೦೦ ಚಿತ್ರಗಳಲ್ಲಿ ಕಾಮೆಡಿ ಪಾತ್ರವಹಿಸಿದ **ಅಸಿತ್ ಸೆನ್**, ತಮ್ಮ ಹಾಸ್ಯಾಭಿನಯದಲ್ಲಿ ಚೆನ್ನಾಗಿ ನುರಿತಿದ್ದರು ಹಾಗೂ ತಮ್ಮದೇ ಆದ ಶೈಲಿಯನ್ನೂ ರೂಢಿಸಿಕೊಂಡಿದ್ದರು. ಅವರ ಕೆಲವು ಪಾತ್ರಗಳು, ಪೋಲೀಸ್ ಇನ್ಸ್ ಪೆಕ್ಟರ್, ಮನೆಯ ಮಾಲೀಕ, ಮುಂತಾದ ಪಾತ್ರಗಳಲ್ಲೂ ನಗೆಯನ್ನು ತರುವ ವಿಧಾನ ಅನನ್ಯವಾದದ್ದು. ಅತಿ-ನಿಧಾನವಾಗಿ ಮಾತು, ಮತ್ತು ವರ್ತನೆಯಲ್ಲೂ ಅದೇ ವೇಗ, ಅವರ ವಿಶೇಷತೆಯಾಗಿತ್ತು. ೧೯೬೦ ರಲ್ಲಿ ಅತಿಬೇಡಿಕೆಯ ನಟರಾಗಿದ್ದರು. ೧೯೭೦ ರ ನಂತರ, ೧೯೮೦ ರ ಹೊತ್ತಿಗೆ ಅವರ ಪಾತ್ರಾಭಿನಯದಲ್ಲಿ ಹೊಸತಿಲ್ಲದೆ ಬೇರೆ ಹಾಸ್ಯನಟರು ಅವರ ಜಾಗವನ್ನು ಆಕ್ರಮಿಸಿದರು.

ವರ್ಗ:ಚಲನಚಿತ್ರ ನಟರು
ವರ್ಗ:ಹಿಂದಿ ಚಲನಚಿತ್ರ ನಟರು
ಚನ್ನಸಂದ್ರ

ಚನ್ನಸ೦ದ್ರ ಬೆ೦ಗಳೂರಿನಲ್ಲಿನ ಎರಡು ಪ್ರದೇಶಗಳ ಹೆಸರು. ಬಿ.ಡಿ.ಎ ಬಡಾವಣೆ ಕಸ್ತೂರಿನಗರದ ಪಕ್ಕದಲ್ಲಿರುವ ಚನ್ನಸ೦ದ್ರವನ್ನು ಬಿ.ಚನ್ನಸ೦ದ್ರ (ಬೆನ್ನಿಗಾನಹಳ್ಳಿ ಚನ್ನಸ೦ದ್ರ) ಎ೦ತಲೂ ಹೂಡಿ ಹತ್ತಿರವಿರುವ ಚನ್ನಸ೦ದ್ರವನ್ನು ಕೇವಲ ಚನ್ನಸ೦ದ್ರ ಎ೦ತಲೂ ಕರೆಯುತ್ತಾರೆ.

**ಬಿ.ಚನ್ನಸ೦ದ್ರ** ಮೊದಲು ಒಂದು ಹಳ್ಳಿಯಾಗಿತ್ತು. ಈಗಲೂ ಸಹ ಇಲ್ಲಿನ ಕೆಲವು ಬೀದಿಗಳಲ್ಲಿ ಹಳ್ಳಿಯ ವಾತಾವರಣವನ್ನು ಕಾಣಬಹುದು. ಈಗ ಇದರ ಸುತ್ತಮುತ್ತ ಮೆಟ್ರೋ ಸೇರಿದ೦ತೆ ಅನೇಕ ಅಭಿವೃದ್ಧಿ ಕೆಲಸಗಳು ನಡೆಯುತ್ತಿರುವುದರಿ೦ದ ಇಲ್ಲಿನ ನೆಲಕ್ಕೆ ಹೆಚ್ಚಿನ ಬೆಲೆ ಬ೦ದಿದೆ. ಹಳೆಯ ಮನೆಗಳಿರುವಲ್ಲಿ ಹೊಸಾ ಅಪಾರ್ಟಮೆ೦ಟುಗಳು ತಲೆ ಎತ್ತುತ್ತಿವೆ. 
ಇಲ್ಲಿ ಕಾಶೀ ವಿಶ್ವನಾಥನ ದೇವಸ್ಥಾನ ಮತ್ತು ಚಾಮು೦ಡೇಶ್ವರೀ ದೇವಾಲಯಗಳಿವೆ. ಪ್ರತಿ ವರ್ಷದ ಅಕ್ಷತ್ರತಿಯದ ದಿನ ಇಲ್ಲಿ ಊರಜಾತ್ರೆ ಮತ್ತು ರಥೋತ್ಸವ ನಡೆಯುತ್ತದೆ. ಕಾಶೀವಿಶ್ವನಾಥಸ್ವಾಮೀ ದೇವಾಲಯದ ಎದುರಿನ ಅಶ್ವಥ್ಥ ವೃಕ್ಷ ವಿಶಾಲವಾಗಿದ್ದು ಕಣ್ಮನ ಸೆಳೆಯುತ್ತದೆ. 
ಈ ದೇವಾಲಯದ ನಿರ್ಮಾಣಕ್ಕೆ ಕಾರಣರಾದ ನಲ್ಲಪ್ಪರೆಡ್ಡಿಯವರು ಈ ದೇವಾಲಯದ ಮತ್ತು ಅಶ್ವಥ್ಥ ಮರದ ಆರೈಕೆಗಾಗಿ ತಮ್ಮ ಆಸ್ತಿಯಲ್ಲಿನ ಸ್ವಲ್ಪ ಭಾಗವನ್ನು ಉಪಯೋಗಿಸಬೇಕೆ೦ದು ಉಯಿಲು ಬರೆದಿರುವುದು ಗಮನಾರ್ಹ.
ಈ ಪ್ರದೇಶದಲ್ಲಿ ಅ೦ತರ್ಜಲ ಚೆನ್ನಾಗಿರುವುದರಿ೦ದ ಟ್ಯಾ೦ಕರ್ ನೀರಿನ ಮಾರಾಟದ ಧ೦ದೆ ಇಲ್ಲಿ ಜೋರಾಗಿ ನಡೆಯುತ್ತಿದೆ.

ವರ್ಗ:ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ರಾಕೇಶ್ ಬೇಡಿ

**ರಾಕೇಶ್ ಬೇಡಿ** ಭಾರತೀಯ ಚಲನಚಿತ್ರ ರಂಗದ ಒಬ್ಬ ಪ್ರಭಾವಿ-ನಟ. ಬೇಕಾದಷ್ಟು ಟೆಲೆವಿಶನ್ ಧಾರಾವಾಹಿಗಳಲ್ಲೂ ಪಾತ್ರ ವಹಿಸಿದ್ದಾರೆ. ರಾಕೇಶ್ ಬೇಡಿ, ಫಿಲ್ಮ್ ಅಂಡ್ ಟೆಲಿವಿಶನ್ ಇನ್ ಸ್ಟಿ ಟ್ಯೂಟ್ ಆಫ್ ಇಂಡಿಯ ಪದವಿ ಗಳಿಸಿದ್ದಾರೆ. ೧೯೭೯ ರಲ್ಲಿ 'ಹಮಾರ ತುಮ್ಹಾರೆ' ಚಿತ್ರದಲ್ಲಿ ಒಂದು ಪೋಷಕ ಪಾತ್ರವಹಿಸಿದ್ದರು. ಸಂಜೀವ್ ಕುಮಾರ್, ಜೊತೆ ಅಭಿನಯಿಸಿದ್ದಾರೆ. ಒಟ್ಟಾರೆ ೧೫೦ ಕ್ಕಿಂತಾ ಹೆಚ್ಚು ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ಕೆಲವು ಟೆಲಿವಿಶನ್ ಧಾರಾವಾಹಿಪಾತ್ರಗಳು. ಮೇರೆ ಅಪ್ನೆ ಎಂಬ ಚಿತ್ರದಲ್ಲೂ ಒಂದು ಪುಟ್ಟ ಪಾತ್ರವನ್ನು ನಿಭಾಯಿಸಿದ್ದರು. ಅದನ್ನು ಪ್ರಖ್ಯಾತ ಚಲನಚಿತ್ರ ನಿರ್ದೇಶಕ, ಗುಲ್ಝಾರ್ ರವರು ನಿರ್ದೇಶಿಸಿದ್ದರು.
## ರಾಕೇಶ್ ಬೇಡಿ ಹಲವಾರು ಟೆಲಿವಿಶನ್ ಧಾರಾವಾಹಿಗಳಲ್ಲಿ ಅಭಿನಯಿಸಿದ್ದಾರೆ
೧೯೮೧ ರಲ್ಲಿ ನಿರ್ಮಿಸಿದ 'ಚಶ್ಮೆ ಬದ್ದೂರ್' ಎಂಬ ಚಲನಚಿತ್ರದಲ್ಲಿ, 'ಶ್ರೀಮಾನ್ ಮತ್ತು ಶ್ರೀಮತಿ','ಯೆಹ್ ಜೊ ಹೈ ಜಿಂದಗಿ' ಮುಂತಾದ ಧಾರಾವಾಹಿಗಳಲ್ಲೂ ಅತ್ಯಂತ ಮನೋಜ್ಞ-ಅಭಿನಯ ನೀಡಿದ್ದಾರೆ. ಹಲವಾರು ಪಂಜಾಬಿ ಭಾಷೆಯ ಚಿತ್ರಗಳಲ್ಲೂ ನಟಿಸಿದ್ದಾರ‍ೆ.'(Main tu assi tussi)'

ವರ್ಗ:ಚಲನಚಿತ್ರ ನಟರು
ಮಮ್ತಾಝ್

'ಮಮ್ತಾಝ್',(ಜನನ : ೩೧, ಜುಲೈ, ೧೯೪೭-) 'ಭಾರತೀಯ ಚಲನಚಿತ್ರರಂಗ'ದಲ್ಲಿ ಕೆಲವು ಚಿತ್ರಗಳಲ್ಲಿ ತಮ್ಮ ಅನುಪಮ ಅಭಿನಯದಿಂದ ಇಂದಿಗೂ ಜನಪ್ರಿಯರಾಗಿ, ಚಿತ್ರಪ್ರಿಯರ, ನೆನೆಪಿನಲ್ಲಿ ಉಳಿದಿರುವ '**ಮಮ್ತಾಝ್** ', ಈಗ ವಿದೇಶದಲ್ಲಿದ್ದಾರೆ.

## 'ಬೆಡಗಿ ಮಮ್ತಾಝ್'ಹೆಚ್ಚು-ಬೇಡಿಕೆ ನಟಿ
*ಅಂದಿನ ದಿನಗಳಲ್ಲಿ ತಮ್ಮ ಅನುಪಮ ಸೌಂದರ್ಯದಿಂದ ಬಾಲಿವುಡ್ ನಲ್ಲಿ ಹೆಚ್ಚು-ಬೇಡಿಕೆಯಲ್ಲಿದ್ದರು. ಸನ್ ೧೯೭೧ ರಲ್ಲಿ, ತೇರೆಮೇರೆ ಸಪ್ನೆ ಎಂಬ ಚಲನಚಿತ್ರ, ೧೯೭೦ ರಲ್ಲಿ ನಿರ್ಮಿಸಲ್ಪಟ್ಟ  ಖಿಲೋನಾ, ಅತ್ಯುತ್ತಮ ಅಭಿನಯಕ್ಕೆ ಸಾಕ್ಷಿಯಾಗಿವೆ. ಈ ಚಿತ್ರಕ್ಕೆ ಅತ್ಯುತ್ತಮ ನಟಿಯೆಂಬ ಫಿಲ್ಮ್ ಫೇರ್ ಪ್ರಶಸ್ತಿ ದೊರೆಯಿತು.
*ಆ ಚಿತ್ರಕ್ಕೂ ಅತ್ಯುತ್ತಮ ಚಿತ್ರವೆಂಬ ಪ್ರಶಸ್ತಿ ದೊರೆತಿದೆ. ಮಮ್ತಾಝ್ ಸಮಯದಲ್ಲಿ ಆಕೆಗೆ 'ಒಳ್ಳೆಯ ಸ್ಪುರದ್ರೂಪಿಯಾದ ಅಭಿನೇತ್ರಿ' ಎಂಬ ಹೆಸರು ಬಂದಿತ್ತು. ಮಮ್ತಾಝ್, ಉದ್ಯೋಗಪತಿ, ಮಯೂರ್ ಮಾಧ್ವಾನಿ ಯವರನ್ನು ಲಗ್ನವಾದರು.

## ಮಮ್ತಾಝ್ ಅವರ ಪರಿವಾರ
ಮಮ್ತಾಝ್ ರ ತಂದೆ ತಾಯಿಗಳು, ಬೊಂಬಾಯಿನ, ಅಬ್ದುಲ್ ಸಲೀಮ್ ಅಸ್ಕರಿ ಮತ್ತು ಶಾದಿ ಹಬಿಬ್ ಆಘ. ಮಮ್ತಾಝ್, ಸನ್, ೩೧,ಜುಲೈ, ೧೯೪೭ ರಲ್ಲಿ ಜನಿಸಿದರು. ತಮ್ಮ ೧೨ ನೇ ವಯಸ್ಸಿನಲ್ಲೇ ಹಿಂದಿ ಚಲನಚಿತ್ರದಲ್ಲಿ ಒಂದು ಚಿಕ್ಕ ಪಾತ್ರದಲ್ಲಿ ಕಾಣಿಸಿಕೊಂಡಿ ದ್ದರು. ೧೯೬೦ ರಲ್ಲಿ ಒಬ್ಬ ಎಕ್ ಸ್ಟ್ರ ಅಭಿನೇತ್ರಿಯಾಗಿ ಆರಿಸಿಕೊಳ್ಳಲಾಯಿತು. ಮುಝೆ ಜೀನೆದೊ ಚಿತ್ರದಲ್ಲಿ ಚಿಕ್ಕಪಾತ್ರವನ್ನು ಮಾಡಲು ಅವರು ಒಪ್ಪಿಕೊಂಡರು.

## ಆರಂಭದಲ್ಲಿ ಚಿತ್ರಜೀವನ
*ಕಡಿಮೆ ಬಡ್ಜೆಟ್ ಚಿತ್ರಗಳಲ್ಲಿ ನಾಯಕಿ, ಮತ್ತು ದೊಡ್ಡ ಬಡ್ಜೆಟ್ ಚಿತ್ರಗಳಲ್ಲಿ ಸಹಾಯಕ ಪಾತ್ರಾಭಿನಯ. ಕೆಲವು ಕಡಿಮೆ ಬಡ್ಜೆಟ್ ಹಣದಿಂದ ನಿರ್ಮಿಸಿದ ಚಿತ್ರಗಳಲ್ಲಿ ಪ್ರಮುಖ ಪಾತ್ರಗಳಲ್ಲಿ ನಟಿಸಿದರು. ಉದಾಹರಣೆಗೆ, ಬಾಕ್ಸರ್, ಸ್ಯಾಮ್ಸನ್, ಟರ್ಝನ್ ಮತ್ತು ಕಿಂಗ್ ಕಾಂಗ್ ಚಿತ್ರಗಳು. 
*೧೯೬೫ ರಲ್ಲಿ ನಿರ್ಮಿಸಿದ, ಎ ಗ್ರೇಡ್ ಕಲರ್ ಚಿತ್ರ, ಮೇರೆ ಸನಮ್ ಚಿತ್ರದಲ್ಲಿ, ಅವರ ಪಾತ್ರಾಭಿನಯಕ್ಕೆ ಒಳ್ಳೆಯ ಪ್ರತಿಕ್ರಿಯೆ ಬಂತು. ಯೆ ಹೈ ರೇಶಮಿ ಎಂಬ ಹಾಡಿನಮೇಲೆ ಚಿತ್ರೀಕರಿಸಲಾಯಿತು. ಇದು ಚಿತ್ರರಸಿಕರಿಂದ ಉತ್ತಮ ಪ್ರತಿಕ್ರಿಯೆ ಪಡೆಯಿತು. ಇದರಿಂದ ಉತ್ತೇಜಿತರಾದ ಚಲನಚಿತ್ರ ನಿರ್ಮಾಪಕರು, ಆಯೆ ದುಶ್ಮನ್ ಜಾನ್ ಎಂಬ ಹಾಡನ್ನು ಪತ್ಥರ್ ಕೆ ಸನಮ್ ಎಂಬ ಚಿತ್ರದಲ್ಲಿ ಚಿತ್ರೀಕರಿಸಲಾಯಿತು.

## ರಾಮ್ ಔರ್ ಶ್ಯಾಮ್, ಮಮ್ತಾಝ್ ರನ್ನು ನಾಯಕಿಯ ಪಾತ್ರಕ್ಕೆ ಸಿದ್ಧಪಡಿಸಿದ ಚಿತ್ರ
*೧೯೬೭ ರಲ್ಲಿ ಮೇರು ನಟ ದಿಲೀಪ್ ಕುಮಾರ್, ರವರು ನಟಿಸಿದ ರಾಮ್ ಔರ್ ಶ್ಯಾಮ್ ಚಿತ್ರದಲ್ಲಿ ಅವರಿಗೆ ನಾಯಕಿಯ ಪಾತ್ರ ದೊರೆಯಿತು. ಆ ಚಿತ್ರ ಜನರ ಮನ್ನಣೆಗೆ ಪಾತ್ರವಾಗಿತ್ತು ಮತ್ತು ಮಮ್ತಾಝ್ ಅವರ ಹೆಸರನ್ನು ಫಿಲ್ಮ್ ಫೇರ್ ಅವಾರ್ಡ್ಗೆ ಆರಿಸ ಲಾಯಿತು. ಒಬ್ಬ ಅತ್ಯುತ್ತಮ ಸಹಾಯಕ ಅಭಿನೇತ್ರಿ ಎಂದು ಅವರ ಪಾತ್ರಕ್ಕೆ ಅಪಾರ ಬೇಡಿಕೆ ಬರತೊಡಗಿತು. 
*೧೯೬೦ ರಲ್ಲಿ ಅಭಿನೇತ್ರಿ ಶರ್ಮಿಲಾ ಟ್ಯಾಗೊರ್ ರವರ ಜೊತೆಯಲ್ಲಿ, ಸಾವನ್ ಕಿ ಘಟ, ಯೆಹ್ ರಾತ್ ಫಿರ್ ನ ಆಯೇಗಿ, ಮೇರೆ ಹಮ್ ದಮ್ ಮೇರೆ ದೋಸ್ತ್ ಇತ್ಯಾದಿ ಚಿತ್ರಗಳಲ್ಲಿ ಅಭಿನಯಿಸಿದರು. ಮಮ್ತಾಝ್ ತಮ್ಮ ಬಾಯ್ ಫ್ರೆಂಡ್ ಶಮ್ಮಿ ಕಪೂರ್ ಜೊತೆ  ಹಾಡುತ್ತಾ ನೃತ್ಯಮಾಡಿದ ಡಾನ್ಸ್ ನಂಬರ್, ಆಜ್ ಕಲ್ ತೇರೆ ಮೇರೆ ಅಭಿನಯಕ್ಕೆ ಎಲ್ಲರೂ ಅವಾಕ್ಕಾದರು. ಇದು ೧೯೬೮ ರಲ್ಲಿ ನಿರ್ಮಿಸಿದ ಬ್ರಹ್ಮಚಾರಿ ಚಿತ್ರದ ಒಂದು ಸನ್ನಿವೇಶ.
## ಉಲ್ಲೇಖಗಳು 
ವರ್ಗ:ಭಾರತೀಯ ಚಲನಚಿತ್ರ ನಟರು
ಹರೀಂದ್ರನಾಥ ಚಟ್ಟೋಪಾಧ್ಯಾಯ

thumb|right|250px|'ಹರೀಂದ್ರನಾಥ ಚಟ್ಟೋಪಾಧ್ಯಾಯ'

(ಏಪ್ರಿಲ್, ೨, ೧೮೯೮-ಜೂನ್, ೨೩, ೧೯೯೦),

ಹರೀಂದ್ರನಾಥ್ ಚಟ್ಟೋಪಾಧ್ಯಾಯ, ಒಬ್ಬ ಇಂಗ್ಲಿಷ್ ಕವಿ, ನಟ, ಮತ್ತು ಆಂಧ್ರಪ್ರದೇಶದಿಂದ ವಿಜಯವಾಡ ಪ್ರದೇಶದಿಂದ ಆರಿಸಿ ಬಂದ  'ಪ್ರಥಮ ಲೋಕಸಭೆಯ ಸದಸ್ಯ'. ಅಂದಿನ ದಿನಗಳಲ್ಲಿ ರಾಜಕೀಯ ವಲಯದಲ್ಲಿ, ಸುಪ್ರಸಿದ್ಧ ಕವಯಿತ್ರಿ, 'ಗಾನ ಕೋಗಿಲೆ' ಎಂದು ಹೆಸರಾಗಿದ್ದ, ಸರೋಜಿನಿ ನಾಯಿಡುರವರ ತಮ್ಮ.
## ಜನನ ಮತ್ತು ಬಾಲ್ಯ
ಹರೀಂದ್ರನಾಥ್ ಚಟ್ಟೋಪಾಧ್ಯಾಯ,ವಿಜ್ಞಾನಿ-ತತ್ವಜ್ಞಾನಿ, 'ಅಘೋರನಾಥ್ ಚಟ್ಟೋಪಾಧ್ಯಾಯ' ರವರ ಮಗ. ತಾಯಿ,ಕವಯಿತ್ರಿ, 'ಬರದ ಸುಂದರಿ ದೇವಿ', ತಮ್ಮ ಕವಿತೆ, ’ನೂನ್’ ಮತ್ತು ಶೇಪರ್ ಶೇಪ್ಡ್,(Noon and Shaper Shaped) ಹರೀಂದ್ರನಾಥ ಚಟ್ಟೋಪಾಧ್ಯಾಯ ರವರ ಇತರ ಹವ್ಯಾಸಗಳು, ನಾಟಕ ರಂಗ, ಮತ್ತು ಸಿನೆಮ ; ಅವರಿಗೆ ರಾಜಕೀಯದಲ್ಲಿ ತೀವ್ರ ಆಸಕ್ತಿಯಿತ್ತು. ೧೯೭೩ ರಲ್ಲಿ ಪದ್ಮ ಭೂಷಣ್ ಪ್ರಶಸ್ತಿ ದೊರೆಯಿತು. ಸಾಮಾಜಿಕ ಕಾರ್ಯಕರ್ತೆ, ಮಹಿಳೆಯ ಪರ ಹೋರಾಡುವ ವ್ಯಕ್ತಿ,ಕಮಲಾದೇವಿ ಚಟ್ಟೋಪಾದ್ಯಾಯ ರನ್ನು ಲಗ್ನವಾದರು. ಆಕೆ,  'All India womens' conference', 'the Indian Cooperative Union', 'All India Handicraft's Board',ನಂತಹ ಸಂಸ್ಥೆಗಳನ್ನು ಸ್ಥಾಪಿಸಿದರು. ೧೮೦೦ ರಲ್ಲಿ ಬ್ರಿಟನ್ ನಲ್ಲಿ ಶುರುವಾದ 'ಔದ್ಯೋಗಿಕ ಕ್ರಾಂತಿ' ಯಿಂದ ವಂಚಿತವಾದ ಭಾರತದ ಗೃಹ-ಕೈಗಾರಿಕೆಯನ್ನು ಖಂಡಿಸಿ, (Pottery and Weaving) ಗೃಹೋದ್ಯೋಗಕ್ಕೆ ಮನ್ನಣೆದೊರೆಯಲು ಸಹಾಯಮಾಡಿದರು. ಈ ದಂಪತಿಗಳ ಮಗನೇ, 'ರಾಮಕೃಷ್ಣ ಚಟ್ಟೋಪಾಧ್ಯಾಯ' ; ಬೆಂಗಳೂರಿನಲ್ಲಿದ್ದಾರೆ.
## ಹರೀಂದ್ರನಾಥ್ ಚಟ್ಟೋಪಾಧ್ಯಾಯ, ಮತ್ತು ಕಮಲಾದೇವಿ
ಹರೀಂದ್ರನಾಥ್ ಚಟ್ಟೋಪಾಧ್ಯಾಯ, ಕಮಲಾದೇವಿಯರು, ಕೆಲವು ಭಿನ್ನಾಭಿಪ್ರಾಯಗಳಿಗಾಗಿ ಬೇರೆಯಾದರು. ಭಾರತದಲ್ಲಿ ನ್ಯಾಯಾಲಯದಲ್ಲಿ ತೀರ್ಮಾನವಾಗಿ ಬೇರೆಯಾದ ಮೊಟ್ಟಮೊದಲ ಗಂಡ-ಹೆಂಡರ ಪ್ರಕರಣವೆಂದು ದಾಖಲಿಸಲ್ಪಟ್ಟಿದೆ. ಮೊಮ್ಮಗ, 'ನೀಲಕಂಠ ಚಟ್ಟೋಪಾದ್ಯಾಯ' ಸಿನಿಮಾ ನಿರ್ಮಾಪಕ, ಮತ್ತು ಸಂಗೀತಗಾರ, ಬೆಂಗಳೂರಿನಲ್ಲಿ ನೆಲಸಿದ್ದಾರೆ. ಮೊಮ್ಮಗಳು, 'ನಿನಾ', ಅಮೆರಿಕದ ವಾಶಿಂಗ್ಟನ್ ರಾಜ್ಯದಲ್ಲಿನ ಸಿಯಾಟಲ್ ನಗರದಲ್ಲಿದ್ದಾಳೆ. ತಮ್ಮ ಅಜ್ಜನವರ ದಿನಚರಿಯನ್ನು ಸ್ಮರಿಸಿಕೊಳ್ಳುತ್ತಾರೆ. ಬೊಂಬಾಯಿನಲ್ಲಿದ್ದಾಗ, ತಮ್ಮ ೭೫ ನೆಯ ವಯಸ್ಸಿನಲ್ಲೂ ಏಳುತ್ತಿದ್ದದ್ದು, ಬೆಳಗಿನ ಜಾವ ೪ ಗಂಟೆಗೆ, 'ಬಾಂದ್ರ'ದಿಂದ 'ಮೆರಿನ್ ಡ್ರೈವ್' ವರೆಗೆ ನಡೆದು ಬಂದು, ಮೊಮ್ಮಕ್ಕಳಿಗೆ ಚಾಕೊಲೇಟ್ ಬಾಕ್ಸ್ ತರುತ್ತಿದ್ದರು.ತಿಂಡಿಯ ಹೊತ್ತಿಗೆ ಮನೆಗೆ ವಾಪಸ್ ಬರುತ್ತಿದ್ದರು.

## ಒಬ್ಬ ವಿಚಿತ್ರವ್ಯಕ್ತಿಯಾಗಿ
ಸಿನೆಮಾ ನಿರ್ಮಾಪಕ, ಲಕ್ಷ್ಮಣ್ ಹೇಳುವಂತೆ," Granddaddy, ಯಾವಾಗಲೂ ನಮಗೆ ಪ್ರಿಯರು, ಮತ್ತು ಒಬ್ಬ ವಿಚಿತ್ರವ್ಯಕ್ತಿಯಾಗಿದ್ದರು"  ನಿನಾ ಹೇಳಿದರು, " ಇಂಥಹ ವ್ಯಕ್ತಿಗಳ, ಕೆಲವು ಮಾನವೀಯ ಗುಣಗಳನ್ನು ನಾವು ಗಮನಕ್ಕೆ ತೆಗೆದುಕೊಳ್ಳಬೇಕು, ಮರೆಯಬಾರದು".

## ರೈಲ್ ಗಾಡಿಯ ಪ್ರೀತಿಯ ಗೀತೆ
ಆಕಾಶವಾಣಿಯಲ್ಲಿ, ಹಲವಾರು ಬಾರಿ ತಮ್ಮ ಕವಿತೆ, ರೇಲ್ ಗಾಡಿಯನ್ನು ಹಾಡುತ್ತಿದ್ದರು, ಅದನ್ನು ನಟ, 'ಅಶೋಕ್ ಕುಮಾರ್' ತಮ್ಮ 'ಆಶೀರ್ವಾದ್' ಚಿತ್ರದಲ್ಲಿನ 'ಕಿರ್ದಾರ್' ನಲ್ಲಿ, ಚೆನ್ನಾಗಿ ಹಾಡಿದ್ದಾರ‍ೆ.

## ರಾಜಕೀಯದಲ್ಲಿ ಪರಮಾಸಕ್ತರು
೧೯೫೧ ರಲ್ಲಿ ನಡೆದ ಲೋಕ್ ಸಭಾ ಚುನಾವಣೆಯಲ್ಲಿ, ಆಗಿನ ಮಡ್ರಾಸ್ ರಾಜ್ಯದ 'ವಿಜಯವಾಡದ ಚುನಾವಣಾ ಕ್ಶೇತ್ರ'ದಿಂದ ಸ್ವತಂತ್ರ ಅಭ್ಯರ್ತಿಯಾಗಿ  ಸೆಣೆಸಿ, ವಿಜಯಿಯಾದರು. ಅವರಿಗೆ 'ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯ' ನೆರವಿತ್ತು. ಲೋಕಸಭೆಯ ಪ್ರಪ್ರಥಮ ಸದಸ್ಯರಾಗಿದ್ದರು,  ಏಪ್ರಿಲ್ ೧೪, ೧೯೫೨ ರಿಂದ  ಏಪ್ರಿಲ್,೪, ೧೯೫೭ ವರೆಗೆ ೧೯೯೦ ಮರಣಿಸಿದರು. ೧೯೭೨ ನಲ್ಲಿ ನಿರ್ಮಿಸಿದ, 'ಬಾವರ್ಚಿ' ಚಿತ್ರದಲ್ಲಿ ಅತ್ಯುತ್ತಮ ಅಭಿನಯ ನೀಡಿದ್ದಾರೆ.

ವರ್ಗ:ಆಂಗ್ಲ ಭಾಷಾ ಸಾಹಿತಿಗಳು
ವರ್ಗ: ರಾಜಕೀಯ ಪಟು
ರಮಾಕಾಂತ್ ಅಚ್ರೇಕರ್

'**ರಮಾಕಾಂತ್ ಅಚ್ರೇಕರ್** ಭಾರತೀಯ ಕ್ರಿಕೆಟ್ ಕೋಚ್' ಆಗಿದ್ದರು. ಕ್ರಿಕೆಟ್ ಕ್ಷೇತ್ರದಲ್ಲಿ  ಕ್ರಿಕೆಟ್ ಬ್ಯಾಟ್ಸ್ ಮನ್ ಗಳಾದ, ತೆಂಡೂಲ್ಕರ್, ಸುನೀಲ್ ಗಾವಸ್ಕರ್, ಸಂಜಯ್ ಮಾಂಜ್ರೇಕರ್,ವಿನೋದ್ ಕಾಂಬ್ಳಿ, ಮುಂತಾದವರನ್ನು ಸಜ್ಜುಗೊಳಿಸಿ, ಅವರಿಗೆ ಕ್ರಿಕೆಟ್ ನ ಎಲ್ಲಾ ಪಟ್ಟುಗಳನ್ನು ವಿಧಿವತ್ತಾಗಿ ವಿವರಿಸಿ ದಿಶೆನೀಡಿದ ಕ್ರಿಕೆಟ್ ದ್ರೋಣಾಚಾರ್ಯನೆಂದೇ ಪ್ರಸಿದ್ಧರು. ದಾದರ್ ವಲಯದ ಶಿವಾಜಿಪಾರ್ಕ್ ನಲ್ಲಿ ಹಲವಾರು ಕ್ರಿಕೆಟ್ ಟೀಮ್ ಗಳನ್ನು ಸಿದ್ಧಗೊಳಿಸಲಾಗಿದೆ. 'ಮುಂಬಯಿ ಕ್ರಿಕೆಟ್ ಟೀಮ್ ನ್ನು ಆರಿಸುವ ಕಮಿಟಿ'ಯಲ್ಲಿ ಸಕ್ರಿಯರಾಗಿ ಭಾಗವಹಿಸುತ್ತಿದ್ದರು.
## 'ಸಚಿನ್ ತೆಂಡೂಲ್ಕರ್ ಜೊತೆ 
ಭಾರತದ ಕ್ರಿಕೆಟ್ ಟೀಮಿನ ಮಕುಟದಂತಿರುವ ಸಚಿನ್ ಅಚ್ರೇಕರ್ ರವರ ಪ್ರಮುಖ ಶಿಷ್ಯರಲ್ಲೊಬ್ಬರು. ಅವರು, ಒಳ್ಳೆಯ ಬ್ಯಾಟ್ಸ್ ಮನ್, ರನ್ ಗಳಿಸುವ ಯಂತ್ರವೆಂದು ಪ್ರಸಿದ್ಧರು. 'ಒಂದುದಿನದ' ಹಾಗೂ 'ಟೆಸ್ಟ್ ಮ್ಯಾಚ್' ಗಳಲ್ಲಿ ರನ್ನಿನ ಹೊಳೆ ಹರಿಸಿ ಅನೇಕ ಹೊಸವಿಕ್ರಮಗಳನ್ನು ಸ್ಥಾಪಿಸಿ ಹೆಸರುಮಾಡಿದ್ದಾರೆ.

ಭಾರತದ ಕ್ರಿಕೆಟ್ ಟೀಮನ್ನು ಪ್ರತಿನಿಧಿಸಲು ತರಬೇತಿಪಡೆದ ಮತ್ತಿತರ ಬ್ಯಾಟ್ಸ್ ಮನ್ ಗಳು, ವಿನೋದ್ ಕಾಂಬ್ಳಿ, 'ಬಲ್ವಿಂದರ್ ಸಂಧು', 'ಚಂದ್ರಕಾಂತ್ ಪಂಡಿತ್', 'ಪ್ರವೀನ್ ಅಮ್ರೆ', 'ಅಜಿತ್ ಅಗರ್ಕರ್', 'ಸಂಜಯ್ ಬಂಗರ್', 'ರಮೇಶ್ ಪೊವರ್',ಮುಂತಾದವರು.

## 'ದ್ರೋಣಾಚಾರ್ಯ ಪುರಸ್ಕಾರ
೧೯೯೦, ರಲ್ಲಿ ಅಚ್ರೆಕರ್ ರವರು, ಕ್ರಿಕೆಟ್ ಕೋಚ್ ಆಗಿ ಸಲ್ಲಿಸಿದ ಅನುಪಮ ಸೇವೆಗಾಗಿ,ದ್ರೋಣಾಚಾರ್ಯ  ಪ್ರಶಸ್ತಿ ನೀಡಿ ಗೌರವಿಸಲಾಗಿದೆ. ಕ್ರಿಕೆಟ್ ಕೋಚ್ ಆದಾಗ್ಯೂ, ರಮಾಕಾಂತ್ ರವರ ಆಟದಲ್ಲಿ ಅಷ್ಟೇನೂ ಸಾಧನೆಯ ದಾಖಲೆಗಳಿಲ್ಲ. ೧೯೪೩ ರಲ್ಲಿ ಕ್ರಿಕೆಟ್ ಆಡಲು ಪ್ರಾರಂಭಿಸಿದರು.
## ಫಸ್ಟ್ ಕ್ಲಾಸ್ ಕ್ರಿಕೆಟ್ 
೧೯೪೫ ರಲ್ಲಿ 'ನ್ಯೂ ಹಿಂದ್ ಸ್ಪೋರ್ಟ್ಸ್ ಕ್ಲಬ್' ಗೆ ಆಡಿದರು. ಬೊಂಬಾಯಿನ ಫೋರ್ಟ್ ವಲಯದಲ್ಲಿರುವ 'ಗುಲ್ ಮೊಹರ್ ಟೆಕ್ಸ್ ಟ್ಟೈಲ್ ಮಿಲ್ಸ್' ನ 'ಯಂಗ್ ಮಹಾರಾಷ್ಟ್ರ ೧೧' ಪರವಾಗಿ ಅಡಿದ್ದರು. ೧೯೬೩-೬೪ ರಲ್ಲಿ 'ಆಲ್ ಇಂಡಿಯ ಸ್ಟೇಟ್ ಬ್ಯಾಂಕ್' ನ ಪರವಾಗಿ, 'ಹೈದರಾಬಾದ್ ಟೀಮಿನ ಜೊತೆ', 'ಮೊಯಿನ್-ಉದ್-ದೌಲ ಟೂರ್ನಮೆಂಟ್', 'ಫಸ್ಟ್ ಕ್ಲಾಸ್ ಮ್ಯಾಚ್' ನಲ್ಲಿ ಭಾಗವಹಿಸಿದ್ದರು. ''

## ಉಲ್ಲೇಖಗಳು 
ವರ್ಗ:ಕ್ರೀಡೆ
ವರ್ಗ:ಕ್ರಿಕೆಟ್
ಸೋನಾಲಿ ಕುಲಕರ್ಣಿ

**ಸೋನಾಲಿ ಕುಲಕರ್ಣಿ**(Marathi: सोनाली कुलकर्णी)(ಜನನ :೩ ನವೆಂಬರ್, ೧೯೭೪)ಭಾರತೀಯ ಚಲನಚಿತ್ರ ನಟಿ.
## ವಿದ್ಯಾಭ್ಯಾಸ
ಸೋನಾಲಿ ಕುಲಕರ್ಣಿಯವರು, ಪುಣೆಯ ಅಭಿನವ ವಿದ್ಯಾಲಯ ಮರಾಠಿ ಮೀಡಿಯಮ್ ಸ್ಕೂಲ್ ನಲ್ಲಿ ವಿದ್ಯಾಭ್ಯಾಸಮಾಡಿದರು.
## ಪ್ರಾರಂಭದ ದಿನಗಳು
ಕನ್ನಡ ಚಿತ್ರ, 'ಚೆಲುವಿ'ಯಿಂದ ನಟನಾವೃತ್ತಿ ಆರಂಭವಾಯಿತುಮೊದಲು ನಟಿಸಿದ್ದು ಕನ್ನಡ ಚಿತ್ರದಲ್ಲಿ ಒಂದು ಪಾತ್ರವಷ್ಟೇ. 'ಚೆಲುವಿ', ಅದರ ನಂತರ ಅವರು ಒಟ್ಟು ೩೨ ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ೨೦೦೬ ರಲ್ಲಿ ನಟಿಸಿದ 'Fuoco Si Di Me' ಇಟ್ಯಾಲಿಯನ್ ಚಿತ್ರಕ್ಕೆ ಮಿಲಾನ್ ನಲ್ಲಿ, 'ಅಂತಾರಾಷ್ಟ್ರೀಯ  ಪ್ರಶಸ್ತಿ'ದೊರೆತಿದೆ.
## ಪ್ರಶಸ್ತಿ ಪುರಸ್ಕಾರಗಳು
'ವಿಶೇಷ ಜ್ಯೂರಿ ಪುರಸ್ಕಾರ,'(non-feature film) ೪೯ ನೆಯ '(National Film Awards(2001),' 'ಚೈತ್ರ' ವೆಂಬ ಮರಾಠಿ ಚಿತ್ರದಲಿ ಅಭಿನಯಿಸಿದ ಚಿಕ್ಕ-ಪಾತ್ರಕ್ಕಾಗಿ ದೊರೆಯಿತು.
ಅಭಿನಯಿಸಿದ್ದಲ್ಲದೆ, ’ವಿವ’ ಯೆಂಬ ಪತ್ರಿಕೆಗೆ ಸಂಪಾದಿಸಿದ್ದಾಕ್ಕಾಗಿ. 'ಲೋಕ್ ಸತ್ತಾ ಪತ್ರಿಕೆಯ ಜೊತೆ-ಸಂಚಿಕೆ, 'ಸೋ ಕೂಲ್' ಎಂಬ ಶೀರ್ಷಿಕೆಯಲ್ಲಿ ಬರೆಯುತ್ತಿದ್ದಾರೆ.
ನೃತ್ಯ ಕಾರ್ಯಕ್ರಮ 'ಝಲಕ್ ದಿಖ್ಲಾ ಜ'ಸೋನಿ ಟೆಲಿವಿಶನ್' ನಲ್ಲಿ ’movie Strangers with Kay Kay Menon & Jimmy Shergill' ಕಾಣಿಸಿಕೊಳ್ಳುತ್ತಾರೆ.
## ವೈವಾಹಿಕ ಜೀವನ
ಸೋನಾಲಿಯವರು, ಸುಪ್ರಸಿದ್ಧ ಮರಾಠಿ ನಾಟಕ ಕರ್ತೃ 'ಚಂದ್ರ ಕಾಂತ್ ಕುಲಕರ್ಣಿ' ಮದುವೆಯಾದರು. ಸ್ವಲ್ಪ ಸಮಯದಲ್ಲಿ ಸತಿ-ಪತಿಯರು, ಬೇರೆಯಾದರು.ಅನಂತರ  ೨೦೧೦ ರ ಮೇ ನಲ್ಲಿ ಸೋನಾಲಿ ಕುಲಕರ್ಣಿಯವರು, 'ಫಾಕ್ಸ್ ಟೆಲಿವಿಶನ್ ಸ್ಟುಡಿಯೊ ನ 'ಎಮ್ ಡಿ', 'ನಚಿಕೇತ್ ಪಂತ್ ವೈದ್ಯ' ರನ್ನು ಹೆಚ್ಚು ಪ್ರಚಾರ,ಸದ್ದು-ಗದ್ದಲವಿಲ್ಲದೆ ಮದುವೆಯಾದರು. 
## ಪ್ರಶಸ್ತಿಗಳು
* Filmfare Awards(Marathi), Best Actress, Doghi(1996)
* National Film Award-Special Jury Award / Special Mention (Non-Feature Film), Chaitra (film)(2002)
* Star Screen Awards(Marathi), Best Actress, Devrai(2004)
* Milan International Film Festival, Best Actress, 'Fouco Di Su Me'(2005)
* 2001: Nominated:Filmfare Best Supporting Actress Award-Mission Kashmir'

ವರ್ಗ:ಚಲನಚಿತ್ರ ನಟಿಯರು
ವರ್ಗ:ಬಾಲಿವುಡ್ ನಟಿಯರು
ಕನ್ನಡಕ

thumb|right|ಅರೆಕಟ್ಟು ವಿನ್ಯಾಸ ಹೊಂದಿರುವ ಒಂದು ಆಧುನಿಕ ಕನ್ನಡಕ.
**ಕನ್ನಡಕ**ವು, ಸಾಮಾನ್ಯವಾಗಿ ದೃಷ್ಟಿ ಸರಿಪಡಿಕೆ, ಕಣ್ಣಿನ ರಕ್ಷಣೆ, ಅಥವಾ ನೀಲಲೋಹಿತಾತೀತ ಕಿರಣಗಳಿಂದ ರಕ್ಷಣೆಗಾಗಿ ಕಣ್ಣುಗಳ ಮುಂಭಾಗದಲ್ಲಿ ಧರಿಸಲಾಗುವ, ಮಸೂರಗಳನ್ನು ಹೊರುವ ಚೌಕಟ್ಟು. ಆಧುನಿಕ ಕನ್ನಡಕವು ವಿಶಿಷ್ಟವಾಗಿ ಮುಗೇಣಿನ ಮೇಲಿನ ಮೆತ್ತೆ ಜೋಡಣೆಗಳು ಮತ್ತು ಕಿವಿಗಳ ಮೇಲಿರಿಸಲಾದ "ಕಣತಲೆ ತೋಳುಗಳನ್ನು" ಆಧರಿಸಿರುತ್ತದೆ. ಐತಿಹಾಸಿಕ ಪ್ರಕಾರಗಳು, ಪ್ಯಾನ್ಸ್-ನೇ, ಒಕ್ಕಣ್ಣ ಕನ್ನಡಕ, ಲಾರ್ನ್ಯೆಟ್, ಮತ್ತು ಸಿಸರ್ಸ್-ಗ್ಲಾಸಸ್‌ಗಳನ್ನು ಒಳಗೊಂಡಿವೆ.

## ತಯಾರಿಕೆ
ಕನ್ನಡಕ ತಯಾರಿಸಲು ಬಳಸುವ ವಸ್ತುಗಳು 
:ಪ್ಲಾಸ್ಟಿಕ್

ಸೆಲ್ಯುಲೋಸ್ ಆಸಿಟೇಟ್ (ಜಿಲ್) ಆಪ್ಟೈಲ್ (ಒಂದು ರೀತಿಯ ಹೈಪೋಲಾರ್ಜನಿಕ್ ವಸ್ತುವು ವಿಶೇಷವಾಗಿ ಕನ್ನಡಕ ಚೌಕಟ್ಟುಗಳಿಗೆ ತಯಾರಿಸಲ್ಪಟ್ಟಿದೆ.ಇದು ಅದರ ಮೂಲ ಆಕಾರಕ್ಕೆ ಮರಳಿಸುವ ಸ್ಥಿತಿಸ್ಥಾಪಕತ್ವವನ್ನು ಹೊಂದಿದೆ) ಸೆಲ್ಯುಲೋಸ್ ಪ್ರೊಪಿಯೊನೇಟ್ (ಮೊಲ್ಡ್ಡ್, ಬಾಳಿಕೆ ಬರುವ ಪ್ಲಾಸ್ಟಿಕ್) ಸೂಪರ್-ಫೈನ್ ಪೊಲಿಯಮೈಡ್ ಬಳಸಿ 3D- ಪುಡಿ ಮತ್ತು ಆಯ್ದ ಲೇಸರ್ ಸಿಂಟರ್ಟರಿ ಪ್ರಕ್ರಿಯೆಗಳು - ಮೈಕಿಟಾ ಮೈಲೋನ್ ಅನ್ನು ನೋಡಿ (ಎಬಿಎಸ್, ಪಿಎಲ್ಎ ಅಥವಾ ನೈಲಾನ್ ನ ನಾಣ್ಯಗಳಿಗಾಗಿ ಫ್ರೇಮ್ಗಳನ್ನು 3-ಡಿ ಫ್ಯೂಸ್ಡ್ ಫಿಲಾಮೆಂಟ್ ಫ್ಯಾಬ್ರಿಕೇಷನ್ ಮೂಲಕ ಮುದ್ರಿಸಬಹುದು).

:ಮೆಟಲ್ 
ಬಂಗಾರ,ಅಲ್ಯೂಮಿನಿಯಂ, ಬೆರಿಲ್ಲಿಯಂ,ಸ್ಟೇನ್ಲೆಸ್ ಸ್ಟೀಲ್,ಟೆಂಟಾಲಿಯಂ

:ನೈಸರ್ಗಿಕ ವಸ್ತುಗಳು

ವುಡ್ಬೋನ್,ಐವರಿ ಲೇಥೆಡರ್, ಸೆಮಿ-ಅಮೂಲ್ಯ ಅಥವಾ ಅಮೂಲ್ಯ ಕಲ್ಲು

## ಉಲ್ಲೇಖಗಳು
ವರ್ಗ:ದೋಷಪರಿಹಾರಕ ಮಸೂರಗಳು